Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**GRADSKO VIJEĆE**

KLASA: 024-03/24-01/08

URBROJ: 2140-5-01-24-5

U Pregradi, 11. rujna 2024.

**ZAPISNIK**

sa 22. sjednice Gradskog vijeća grada Pregrade, održane dana 11. rujna 2024. godine u Vijećnici grada Pregrade.

Započeto u 18,00 sati.

**NAZOČNI:** Vesna Petek, predsjednica GV grada Pregrade, Davorka Filipčić, Veronika Gajšak, Zvonimir Gretić, Valerija Hržica, Goran Horvat, Gordana Križanec Ružić, Vesna Liber, Stjepan Miklaužić, Jasna Vnuk i Zdravko Vrbanc, članovi/ce Gradskog vijeća.

**ODSUTNI:** Marina Čuček i Zdravka Žiger, članovi/ce Gradskog vijeća grada Pregrade.

**OSTALI:** Marko Vešligaj, gradonačelnik grada Pregrade, Marija Gorup, pročelnica Upravnog odjela za opće i društvene djelatnosti, Krunoslav Golub, pročelnik Upravnog odjela za financije i gospodarstvo, Klara Bračun, predstavnica DV „Naša radost“ Pregrada, Davor Špoljar, ravnatelj Muzeja i ravnatelj POU Pregrada i Krunoslav Kučiš, v.d. direktor „Niskogradnje“ d.o.o.

Predsjednica Gradskog vijeća gđa. Vesna Petek pozdravlja sve prisutne, te ustanovljuje da je sjednici nazočna nadpolovićna većina članova Gradskog vijeća Grada Pregrade, te se mogu donositi pravovaljani zaključci i drugi akti.

Nakon iznijetog, gđa. Petek predlaže izmjenu i dopunu dnevnog reda i to tako da se iza točke 17. dodaju nove točke i to: 18. „Razmatranje zahtjeva i donošenje Odluke o davanju prethodne suglasnosti Niskogradnji d.o.o. za potpisivanje Ugovora o koncesiji i izdavanju zadužnica kao garancija temeljem koncesija“, 19. „Razmatranje i donošenje Odluke o dugoročnom zaduživanju Grada Pregrade za realizaciju projekta Izgradnja područnog objekta DV „Naša radost“ Pregrada“, 20. „Razmatranje i donošenje Izmjena i dopuna Odluke o izvršavanju Proračuna grada Pregrade za 2024. godinu“, 21. „Informacija gradonačelnika Grada Pregrade o prihvaćanju dužnosti člana Europskog parlamenta iz Republike Hrvatske“, te dosadašnja točka 18. Razno, postaje točka 22. Razno.

Gđa. Petek daje izmjenu i dopunu dnevnog reda na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN istu usvaja.

Nakon iznijetog, gđa. Petek sa navedenim izmjenama i dopunama predlaže slijedeći

**DNEVNI RED**

1. Usvajanje zapisnika sa 21. sjednice Gradskog vijeća Grada Pregrade,
2. Razmatranje Godišnjeg izvješća o ostvarivanju plana i programa rada Dječjeg vrtića „Naša radost“ Pregrada za odgojno-obrazovnu 2023./2024. godinu te donošenje Zaključka o usvajanju istog,
3. Razmatranje zahtjeva Niskogradnje d.o.o. za suglasnost za plaćanje kazne u postupku protiv Niskogradnje d.o.o. prema presudi K-329/2022 te donošenje Odluke o davanju suglasnosti,
4. Razmatranje zahtjeva Niskogradnje d.o.o. za prethodnu suglasnost za prodaju vozila VW CADDY i donošenje odluke o davanju prethodne suglasnosti,
5. Razmatranje zahtjeva Niskogradnje d.o.o. za prethodnu suglasnost za sklapanje Ugovora o davanju nekretnina na korištenje sa Župom Pregrada i donošenje Odluke o davanju prethodne suglasnosti,
6. Razmatranje zahtjeva Muzeja Grada Pregrade za davanje suglasnosti za prijavu i provedbu projekta *Adaptacija/ rekonstrukcija sanitarnih čvorova u zgradi muzeja i knjižnice u Pregradi* i donošenje zaključka o davanju suglasnosti,
7. Razmatranje zahtjeva Muzeja Grada Pregrade za davanje suglasnosti za provedbu ERASMUS+ projekta Malih partnerstva „Project CIRC- Connecting Inhabitants to Rural Culture“ i donošenje zaključka o davanju suglasnosti,
8. Razmatranje Izvješća o radu gradonačelnika za razdoblje od 1. siječnja do 30. lipnja 2024. godine i donošenje zaključka o prihvaćanju istog,
9. Razmatranje i donošenje Odluke o mjerilima za financiranje predškolskog odgoja na području Grada Pregrade,
10. Razmatranje i donošenje Izmjena Odluke o uvjetima i načinu sufinanciranja djelatnosti dadilja na području grada Pregrade,
11. Razmatranje i donošenje Pravilnika o jednostavnoj nabavi Grada Pregrade,
12. Razmatranje i donošenje Odluke o kupoprodaji nekretnine- zgrade nekadašnje EMKA d.d. u Pregradi,
13. Razmatranje i donošenje Odluke o koeficijentima za obračun plaće službenika i namještenika Upravnih odjela Grada Pregrade,
14. Razmatranje prijedloga i donošenje Procjene rizika od velikih nesreća za Grad Pregradu
15. Razmatranje prijedloga I. Izmjena i dopuna Programa potpore poljoprivredi na području Grada Pregrade za 2024. godinu te donošenje istih u predloženom tekstu,
16. Razmatranje prijedloga i donošenje Odluke o proglašenju komunalne infrastrukture javnim dobrom u općoj uporabi- Javna zelena površina - park u centru Pregrade,
17. Razmatranje Izvještaja o izvršenju Proračuna Grada Pregrade za razdoblje 01. siječnja do 30. lipnja 2024. godine i donošenje zaključka o usvajanju Izvještaja,
18. Razmatranje zahtjeva i donošenje Odluke o davanju prethodne suglasnosti Niskogradnji d.o.o. za potpisivanje Ugovora o koncesiji i izdavanju zadužnica kao garancija temeljem koncesije,
19. Razmatranje i donošenje Odluke o dugoročnom zaduživanju Grada Pregrade za realizaciju projekta Izgradnja područnog objekta Dječjeg vrtića „Naša radost“ Pregrada,
20. Razmatranje i donošenje Izmjena i dopuna Odluke o izvršavanju Proračuna Grada Pregrade za 2024. godinu,
21. Informacija gradonačelnika Grada Pregrade o prihvaćanju dužnosti člana Europskog parlamenta iz Republike Hrvatske,
22. Razno.

Dnevni red Gradsko vijeće jednoglasno sa 11 glasova ZA, 0 PROTIV i 0 SUZDRŽAN usvaja.

**Točka 1.**

Gđa. Petek, predsjednica Gradskog vijeća Grada Pregrade iznosi uvodno kraće obrazloženje vezano uz usvajanje Zapisnika sa 21. sjednice Gradskog vijeća Grada Pregrade.

Nakon iznijetog, gđa. Petek otvara raspravu po navedenoj točci.

Pošto nije bilo izmjena ni dopuna, gđa. Petek daje točku na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN usvaja Zapisnik sa 21. sjednice Gradskog vijeća Grada Pregrade.

**Točka 2.**

Nadalje za riječ se javila gđa. Petek te iznosi uvodno kraće obrazloženje vezano uz razmatranje Godišnjeg izvješća o ostvarivanju plana i programa rada Dječjeg vrtića „Naša radost“ Pregrada za odgojno-obrazovnu 2023/2024. godinu te donošenje Zaključka o usvajanju istog.

Nakon iznijeto, gđa. Petek daje riječ gđi. Bračun, zamjenici ravnateljice DV.

Gđa. Bračun pozdravlja sve prisutne te u svom obrazloženju ukratko iznosi one važnije stvari koje se odnose na zapošljavanje, provođenje raznih programa, materijalne stvari koje su učinjene, potpisivanje kolektivnog ugovora itd. Nadalje iznosi kako je sve detaljno opisano u izvješću te ukoliko ima kakvih pitanja rado će na njih odgovoriti. Na kraju se zahvalila gradonačelniku, Gradskom vijeću, svim službenicima, Upravnom vijeću DV na pomoći bez koje se neke stvari ne bi mogle realizirati.

Nakon obrazloženja gđe. Bračun, gđa. Petek otvara raspravu po navedenoj točci.

Za riječ se javila gđa. Vnuk te iznosi kako bi samo željela pohvaliti rad djelatnika DV na tako požrtvovnom radu, a novoj odgojiteljici puno uspjeha u daljnjem radu.

Nakon kraćeg izlaganja gđe. Vnuk, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ZAKLJUČAK**

Usvaja se Godišnje izvješće o ostvarivanju plana i programa rada Dječjeg vrtića „Naša radost“ Pregrada za odgojno-obrazovnu 2023./2024. godinu u predloženom tekstu.

**Točka 3.**

Uvodno kraće obrazloženje vezano uz razmatranje zahtjeva Niskogradnje d.o.o. za suglasnost za plaćanje kazne u postupku protiv Niskogradnje prema presudi K-329/2022 te donošenje Odluke o davanju suglasnosti iznijela je gđa. Petek.

Nakon iznijetog, gđa. Petek daje riječ gosp. Kučišu, v.d. ravnatelju Niskogradnje d.o.o.

Gosp. Kučiš pozdravlja sve prisutne te ukratko iznosi kako je presuda protiv Niskogradnje d.o.o., a koja se odnosi na kazneno djelo protiv okoliša- protupravna eksploatacija rudnog blaga, 14.05.2024. godine postala pravomoćna te je određena kazna Niskogradnji u iznosu od 53.089,12 eura. U razgovoru s odvjetnicima, gosp. Kučiš iznosi kako su dobili upute da nema smisla dalje se žaliti već platiti navedenu kaznu te okončati postupak sa čime se složio i NO Niskogradnje, jer najvažniji je postupak ishođenja koncesije za kamenolom „Pregrada II“.

Nakon iznijeto obrazloženja gosp. Kučiša, gđa. Petek otvara raspravu po navedenoj točci.

Za riječ se javio gosp. Miklaužić te ističe kako ga zanima koji su se pravni postupci pokrenuli da dođe do toga, protiv prvookrivljenika.

Gosp. gradonačelnik Vešligaj iznosi kako je sve što je bilo potrebno učinjeno, a nakon što je Županijski drugostupanjski sud u Zagrebu donio Odluku ta Odluka je konačna.

Na navedeno se ponovno nadovezao gosp. Miklaužić te iznosi kako smatra da je Uprava ipak trebala pokrenuti žalbu, a sada će to ionako otići u zastaru.

Nakon sveg iznijetog, pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**o davanju prethodne suglasnosti**

**Niskogradnji d.o.o. za plaćanje kazne**

Članak 1.

Gradsko vijeće Grada Pregrade daje prethodnu suglasnost trgovačkom društvu Niskogradnja d.o.o. za stambeno- komunalne djelatnosti iz Pregrade, Stjepana Radića 17, OIB: 23210692018, za plaćanje kazne i dosuđenih troškova postupka prema Presudi K 329/2022 koja je postala pravomoćna dana 14. svibnja 2024. godine.

Članak 2.

Ova Odluka stupa na snagu danom donošenja.

**Točka 4.**

Nadalje gđa. Petek iznosi uvodno kraće obrazloženje vezano uz razmatranje zahtjeva Niskogradnje d.o.o. za prethodnu suglasnost za prodaju vozila VW CADDY i donošenje odluke o davanju prethodne suglasnosti.

Nakon iznijetog, gđa. Petek daje riječ gosp. Kučišu, v.d. dir. Niskogradnje d.o.o..

Gosp. Kučiš ukratko iznosi kako je dana 07.06.2024. godine na navedenom vozilu nastala znatna šteta kada je prilikom korištenja od strane Uprave predmetno vozilo sletjelo u šumu. Društvo je 10.07. pokrenulo policu te je ustanovljeno da se vozilo ne isplati popravljati jer je nastala znatna šteta. Osiguravatelj je Društvu isplatio razliku između tržišne vrijednosti i vrijednosti spašenih dijelo u iznosu od 7.300 eura. Na navedeno je Društvo podnijelo žalbu, međutim ista je odbijena. Istodobno Uprava je poduzela i ispitivanje vrijednosti popravka vozila, nakon čega je ustanovljeno da bi popravak stajao negdje oko 15.000 eura, nakon čega se ustanovilo da je popravak vozila zaista neisplativ. Nakon svega, moli se suglasnost Društva za poduzimanje radnji za prodaju navedenog vozila u trenutnom stanju za minimalno 3.520,00 eura, odnosno za spašene dijelove po proglašenoj totalnoj šteti.

Gđa. Petek, nakon uvodno obrazloženja gosp. Kučiša otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**o davanju prethodne suglasnosti**

**Niskogradnji d.o.o. za prodaju vozila**

Članak 1.

Gradsko vijeće Grada Pregrade daje prethodnu suglasnost trgovačkom društvu Niskogradnja d.o.o. za stambeno-komunalne djelatnosti iz Pregrade, Stjepana Radića 17, OIB: 23210692018, za prodaju vozila VW CADDY, 2.0 TDI, 4MOTION, registarske oznake KR 877 IU, VIN oznake WV1ZZZ2KZHX114265, minimalno po cijeni od 3.520,00 eura ili za veću vrijednost najboljem ponuditelju.

Članak 2.

Ova Odluka stupa na snagu danom donošenja.

**Točka 5.**

Gđa. Petek nadalje iznosi uvodno kraće obrazloženje vezano uz razmatranje zahtjeva Niskogradnje d.o.o. za prethodnu suglasnost za sklapanje Ugovora o davanju nekretnina na korištenje sa Župom Pregrada i donošenje Odluke o davanju prethodne suglasnosti.

Nakon iznijetog, gđa. Petek daje riječ gosp. Kučišu.

Gosp. Kučiš ukratko iznosi kako je navedeni Ugovor o koncesiji za eksploataciju tehničko-građevnog kamena na eksploatacijskom polju tehničko-građevnog kamena „Pregrada II“ bilo potrebno sklopiti. U navedeni dogovor uključio se i Župnik Mikec koji je sa duhovnim stolom usuglasio Ugovor te su odredili cijenu od 2.000,00 eura mjesečno.

Nakon uvodnog obrazloženja gosp. Kučiša, gđa. Petek otvara raspravu po navedenoj točci.

Za riječ se javio gosp. Miklaužić te iznosi kako se ipak radi o dosta većem povećanju, odnosno sa 5.000,00 kuna, sada na 2.000,00 eura.

Na navedeno gosp. Gradonačelnik iznosi da tu zapravo nismo imali izbora i slaže se sa time da se radi o dosta većem povećanju najamnine, međutim nama je važno da dobijemo koncesiju nastaviti.

Na kraju, gosp. Vešligaj iznosi kako bi želio pohvaliti dosadašnji rad i zalaganje privremenog direktora gosp. Kučiša.

Nakon sveg iznijeto, pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**o davanju prethodne suglasnosti**

**Niskogradnji d.o.o. za sklapanje Ugovora**

Članak 1.

Gradsko vijeće Grada Pregrade daje prethodnu suglasnost trgovačkom društvu Niskogradnja d.o.o. za stambeno-komunalne djelatnosti iz Pregrade, Stjepana Radića 17, OIB: 23210692018, za sklapanje Ugovora o davanju nekretnina na korištenje sa Župom Uznesenja Blažene Djevice Marije, Pregrada, OIB: 98597240339, Grofova Keglevića 4, u predloženom tekstu; KLASA: 406-01/24-01/10, URBROJ: 2214-3/01-24-01.

Članak 2.

Ova Odluka stupa na snagu danom donošenja.

**Točka 6.**

Nadalje gđa. Petek iznosi uvodno kraće obrazloženje vezano uz razmatranje zahtjeva Muzeja Grada Pregrade za davanje suglasnosti za prijavu i provedbu projekta Adaptacija/rekonstrukcija sanitarnih čvorova u zgradi muzeja i knjižnice u Pregradi i donošenja zaključka o davanju prethodne suglasnosti.

Nakon iznijetog, gđa. Petek daje riječ ravnatelju Muzeja gosp. Špoljaru.

Gosp. Špoljar pozdravlja sve prisutne te iznosi kratko uvodno obrazloženje u kojem ističe, kako je i navedeno, da se Muzej planira prijaviti za navedeni projekt na Javni poziv za predlaganje javnih potreba u kulturi RH za 2025. godinu, a koji će raspisati Ministarstvo kulture i medija RH. Navedeni projekat bi prijavili do 02.10.2024. godine.

Nakon iznijetog, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

Članak 1.

Gradsko vijeće Grada Pregrade daje suglasnost Muzeju grada Pregrade Zlatko Dragutin Tudjina za prijavu projekta *„Adaptacija/ rekonstrukcija sanitarnih čvorova u zgradi muzeja i knjižnice u Pregradi“* na Javni poziv Ministarstva kulture i medija RH za predlaganje javnih potreba u kulturi Republike Hrvatske za 2025. godinu, i njegovu provedbu na zgradi u vlasništvu Grada Pregrade, upisanoj u zemljišnim knjigama kao kčbr. 931/1, ŠKOLSKA ZGRADA, ZGRADA DOMA KULTURE I DVORIŠTE U PREGRADI, k.o. Pregrada, ZK uložak broj 1577.

Članak 2.

Ova Odluka stupa na snagu danom donošenja.

**Točka 7.**

Uvodno kraće obrazloženje vezano uz razmatranje zahtjeva Muzeja Grada Pregrade za davanje suglasnosti za prijavu i provedbu ERASMUS+ projekta Malih partnerstva „Project CIRC-Cinnecting Inhabitants to Rural Culture“ i donošenje zaključka o davanju suglasnosti iznijela je gđa. Petek.

Nakon iznijetog, gđa. Petek daje riječ gosp. Špoljaru.

Gosp. Špoljar ukratko iznosi kako je cilj projekta promicanje važnosti kulturne baštine, odnosno povezivanje ruralnih sredina. Koordinator projekta je općina iz Francuske i grad iz dijela Španjolske te bi ovo bio već drugi projekat u suradnji sa njima. Početak se planira sa 01.10.2024. godine, a trajat će 2 godine.

Nakon kratkog izlaganja gosp. Špoljara, gđa. Petek prvo ističe kako bi željela pohvaliti rad gosp. Špoljara, nakon čega otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

Članak 1.

Gradsko vijeće Grada Pregrade daje suglasnost Muzeju grada Pregrade Zlatko Dragutin Tudjina za provedbu Erasmus+ projekta Malih partnerstava pod nazivom „Project CIRC – Connecting Inhabitants to Rural Culture“ .

Članak 2.

Ova Odluka stupa na snagu danom donošenja.

**Točka 8.**

Gđa. Petek nadalje iznosi uvodno kraće obrazloženje vezano uz razmatranje Izvješća o radu gradonačelnika za razdoblje od 01. siječnja do 30. lipnja 2024. godine i donošenje zaključka o prihvaćanju istog.

Nakon iznijetog, gđa. Petek daje riječ gradonačelniku gosp. Vešligaju.

Gosp. Vešligaj ukratko iznosi ono najvažnije, a to su projekti kojih je jako puno i za koje smo i dobili dosta sredstava. Treba spomenuti neke trenutno najvažnije, a to je biološki bazen, širokopojasni internet te svakako izgradnja novog DV. Za sada je puno toga već ostvareno, pripremljeno, a sada je potrebno to samo i do kraja realizirati. Izvješće je opširno te neće više u detalje, a ukoliko ima kakvih pitanja, rado će na njih odgovoriti, iznio je gosp. Vešligaj.

Nakon uvodnog kraćeg obrazloženja gosp. gradonačelnika Vešligaja, gđa. Petek otvara raspravu po navedenoj točci.

Za riječ se javila gđa. Vnuk te iznosi čestitke gosp. gradonačelniku jer stvarno je jako puno toga napravljeno, a to se vidi i kada dođemo van Županije i svi znaju za Pregradu i pohvaljuju sve ono što je učinjeno u Pregradi.

Nakon kraćeg izlaganja gđe. Vnuk, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ZAKLJUČAK**

Prihvaća se Izvješće o radu gradonačelnika Grada Pregrade za razdoblje od 01. siječnja do 30. lipnja 2024. godine.

**Točka 9.**

Nadalje gđa. Petek iznosi uvodno kraće obrazloženje vezano uz razmatranje i donošenje Odluke o mjerilima za financiranje predškolskog odgoja na području Grada Pregrade.

Nakon iznijetog, gđa. Petek daje riječ gosp. gradonačelniku Vešligaju.

Gosp. Vešligaj ukratko iznosi kako je cilj ove Odluke da imamo jednak pristup prema svoj djeci. Da sva djeca imaju jednaka prava, kako u našem vrtiću tako i u drugima koja naša djeca pohađaju te time da uspijemo svu djecu upisati u DV.

Na navedeno se nadovezala i gđa. Petek te ukratko iznosi kako je zapravo cilj sve ujediniti, odnosno i da djeca koja hodaju u druge vrtiće imaju sva, odnosno ista prava.

Nakon iznijetog, gđa. Petek otvara raspravu po navedenoj točci.

Za riječ se javila gđa. Vnuk te samo ističe kako bi spomenula članak 19. u kojem se vidi da je podložan promjenama i to je za svaku pohvalu.

Nakon iznijetog, pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU O MJERILIMA ZA FINANCIRANJE PREDŠKOLSKOG ODGOJA IZ PRORAČUNA GRADA PREGRADE**

u predloženom tekstu koji se nalazi u privitku.

**Točka 10.**

Gđa. Petek nadalje iznosi uvodno kraće obrazloženje vezano uz razmatranje i donošenje Izmjena Odluke o uvjetima i načinu sufinanciranja djelatnosti dadilja na području grada Pregrade.

Nadalje gđa. Petek daje riječ gosp. gradonačelniku Vešligaju.

Gosp. gradonačelnik ukratko iznosi da je važno samo napomenuti da je do sada bilo definirano u Odluci da roditelji koji koriste usluge dadilje, koja ima sjedište na području grada Pregrade, imaju pravo na sufinanciranje 50% cijene usluge dadilje, a maksimalno do 50% utvrđene ekonomske cijene programa DV „Naša radost“ Pregrada, a sa donošenjem Izmjena Odluke to se povećava na 65%.

Nakon iznijetog uvodnog kraćeg obrazloženja gosp. gradonačelnika, gđa. Petek otvara raspravu po navedenoj točci.

Za riječ se javila gđa. Vnuk te je zanima da li se pod dadiljama podrazumijevaju osobe koje su završile tečaj ili mogu biti i osobe koje samo čuvaju djecu?

Na navedeno gosp. gradonačelnik iznosi kako je zakonom određeno da dadilje moraju imati otvoreni Obrt za čuvanje djece i to se podrazumijeva pod navedenim.

Pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**Izmjenu Odluke**

**o uvjetima i načinu sufinanciranja djelatnosti dadilja na području grada Pregrade**

u predloženom tekstu koji se nalazi u privitku.

**Točka 11.**

Gđa. Petek nadalje iznosi uvodno kraće obrazloženje vezano uz razmatranje i donošenje Pravilnika o jednostavnoj nabavi Grada Pregrade, nakon čega daje riječ gosp. gradonačelniku Vešligaju.

Gosp. Gradonačelnik iznosi kraće obrazloženje u kojem ističe da je u prijedlogu novog Pravilnika razrađen drugačiji postupak za nabavu roba, radova i usluga projektnih natječaja procijenjene vrijednosti jednake ili veće od 2.650,00eura, a manje od 6.630,00 eura te radova procijenjene vrijednosti jednake ili veće od 2.650,00 eura, a manje od 9.9290,00 eura, odnosno povećan je prag.

Nakon uvodnog obrazloženja gosp. gradonačelnika Vešligaja, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**PRAVILNIK**

**O JEDNOSTAVNOJ NABAVI GRADA PREGRADE**

u predloženom tekstu koji se nalazi u privitku.

**Točka 12.**

Nadalje, gđa. Petek iznosi uvodno kraće obrazloženje vezano uz razmatranje i donošenje Odluke o kupoprodaji nekretnine – zgrade nekadašnja EMKA d.d. u Pregradi.

Nakon iznijetog, gđa. Petek daje riječ gosp. gradonačelniku Vešligaju.

Gosp. gradonačelnik na samom početku iznosi kako napokon imamo i tu točku na dnevnom redu. Ono što nam je nedostajalo to je bila procjena sudskog vještaka koja je u međuvremenu napravljena i danas se pred nama i nalazi Odluka. Naime, što se tiče same procjene ona iznosi 486.000,00 eura, na što je vlasnik i pristao, a Grad Pregrada i KZŽ namjeravaju iste otkupiti u omjeru 50:50, a o čemu će na idućoj sjednici Odluku razmotriti i Županijska skupština. Navedeni objekti bi nakon obnove služili za potrebe provođenja dislociranog studija sestrinstva u Pregradi, Fakulteta za dentalnu medicinu i zdravstvu Osijek te za potrebe obrazovnih i kulturnih ustanova KZŽ i Grada Pregrade. Kroz slijedećih par mjeseci u planu je detaljnije odrediti pitanje konačne namjene objekata i način na koji će se osigurati financijska sredstva za revitalizaciju cjelokupnog kompleksa, a na tome će zajedno raditi KZŽ, Grad Pregrada, Srednja škola Pregrada, Fakultete za dentalnu medicinu i zdravstvo Osijek, ZARA te Poduzetnički centar KZŽ. Nadalje gosp. gradonačelnik iznosi kako smatra da će to puno značiti za naš Grad i obogatiti ga, a sa druge strane spasit ćemo taj prostor i učiniti ga ljepšim i svakako kvalitetnim i korisnim za Grad Pregradu.

Gđa. Petek zahvaljuje gradonačelniku na obrazloženje, nakon čega otvara raspravu po navedenoj točci.

Za riječ se javila gđa. V. Gajšak te ističe kako pohvaljuje tu Odluku, odnosno investiciju jer to će uvelike potvrdo utjecati na mlade da nastave školovanje u svom Gradu, a time i da ostanu u Gradu.

Nadalje za riječ se javio gosp. Z. Vrbanc te iznosi pitanje, odnosno ujedno i prijedlog, da li se planira i neko javno parkiralište uz taj objekat, pošto parkirališta nedostaje, a to bi bila sada idealna prilika ta se učini.

Na navedeno gosp. gradonačelnik iznosi, vezano uz izlaganje gđe. Gajšak kako se svakako slaže da će to uvelike dobro doći za mlade, a što se tiče parkirališta, svakako će se kod projektiranja i to uzeti u obzir.

Za riječ se nadalje javila gđa. V. Liber te iznosi, da sad nakon sveg izlaganja ispada da on to ne namjerava srušiti, a bilo je rečeno da će to učini u svom trošku!

Na navedeno gosp. gradonačelnik iznosi da je bilo rečeno, međutim on nije sada htio prihvatiti tu cijenu nakon vještačenja te bi sada ta cijena bila puno veća. Nakon uvida u cijelu statiku zgrade ispada da je ona u dosta dobrom stanju i po tome je rađena procjena te bi bila šteta to rušiti te bi se u postojećim zgradama mogle urediti nove prostorije, barem za sada je takav stav, ali nije još to 100% sigurno.

Nakon sveg iznijetog, pošto više nije bilo pitanja ni prijedloga gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU O KUPNJI NEKRETNINA**

u predloženom tekstu koji se nalazi u privitku.

**Točka 13.**

Uvodno kraće obrazloženje vezano uz razmatranje i donošenje Odluke o koeficijentima za obračun plaće službenika i namještenika Upravnih odjela Grada Pregrade iznijela je gđa. Petek.

Nakon iznijetog, gđa. Petek daje riječ gosp. gradonačelniku Vešligaju.

Gosp. Vešligaj iznosi kraće uvodno obrazloženje u kojem ukratko iznosi da s obzirom na rast plaća u svim sektorima smatra da je iste potrebno dići i službenicima i namještenicima Grada Pregrade. Stoga će sukladno zakonskim ovlastima donijeti povećanje osnovice te će doći do znatnog povećanja plaće, a to sve kako bi zadržali postojeći stručni kadar i službenicima dali još veći podstrek za rad.

Nadalje gđa. Petek iznosi kako svakako podržava tu Odluku, odnosno povećanje plaća službenicima i namještenicima jer smatra da službenike treba adekvatno plaćati.

Nakon svog izlaganja, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**o koeficijentima za obračun plaće službenika i namještenika u**

**upravnim odjelima Grada Pregrade**

u predloženom tekstu koji se nalazi u privitku.

**Točka 14.**

Nadalje gđa. Petek iznosi uvodno kraće obrazloženje vezano uz razmatranje prijedloga i donošenje Procjene rizika od velikih nesreća za Grad Pregradu.

Nakon iznijetog, gđa. Petek daje riječ gosp. gradonačelniku Vešligaju.

Gosp. Vešligaj ukratko iznosi kako je navedeno potrebno uskladiti sa Zakonom te nema nekih posebnih obrazloženja.

Gđa. Petek, nakon kraćeg razmatranja gosp. gradonačelnika otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**o donošenju Procjene rizika od velikih nesreća za područje Grada Pregrade**

u predloženom tekstu koji se nalazi u privitku.

**Točka 15.**

Gđa. Petek nadalje iznosi uvodno kraće obrazloženje vezano uz razmatranje I. Izmjena i dopuna Programa potpore poljoprivredi na području Grada Pregrade za 2024. godinu.

Nadalje, gđa. Petek daje riječ Gradonačelniku gosp. Vešligaju.

Gosp. Vešligaj ukratko iznosi kako su ovogodišnjim objavljenim javnim pozivom dodijeljena sva programom planirana sredstva, međutim sukladno mogućim dodatnim zahtjevima predlaže se povećanje ukupnog iznosa za provedbu Programa sa 15.000,00 na 19.000,00 eura.

Nakon uvodnog kraćeg obrazloženja gosp. gradonačelnika, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**I. IZMJENE I DOPUNE PROGRAMA POTPORE POLJOPRIVREDI NA PODRUČJU GRADA PREGRADE ZA 2024. GODINU**

u predloženom tekstu koji se nalazi u privitku.

**Točka 16.**

Nadalje gđa. Petek iznosi uvodno kraće obrazloženje vezano uz razmatranje prijedloga i donošenje Odluke o proglašenju komunalne infrastrukture javnim dobrom u općoj uporabi – Javna zelena površina – park u centru Pregrade.

Nakon iznijetog, gđa. Petek daje riječ Gradonačelniku gosp. Vešligaju.

Gosp. Vešligaj iznosi kraće obrazloženje u kojem iznosi da su se navedene čestice do sada nalazile pod Hrvatskim cestama, međutim oni nisu upravljali sa time i sve probleme prebacivali na nas. Stoga se danas predlaže da se za navedene čestice donese Odluka o proglašenju komu. infrastrukture javnim dobrom u općoj uporabi Javna zelena površina-park u centru Pregrade s time da će se svim stanarima, odnosno vlasnici omogućiti prilaz do svojih kuća.

Nakon uvodnog kraćeg obrazloženja gosp. gradonačelnika, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**O PROGLAŠENJU KOMUNALNE INFRASTRUKTURE**

**JAVNIM DOBROM U OPĆOJ UPORABI -**

**Javna zelena površina - park u centru Pregrade**

u predloženom tekstu koji se nalazi u privitku.

**Točka 17.**

Gđa. Petek nadalje iznosi uvodno kraće obrazloženje vezano uz razmatranje Izvješća o izvršenju Proračuna grada Pregrade za razdoblje 01. siječnja do 30. lipnja 2024. godine i donošenje zaključka o usvajanju istog.

Nakon iznijetog, gđa. Petek daje riječ gđi. Gordani Križanec Ružić, predsjednici Odbora za proračun i financije.

Gđa. Križanec Ružić pozdravlja sve prisutne te iznosi da se Odbora za proračun i financije danas sastao te održao svoju sjednicu na kojoj je jednoglasno donio zaključak (kojeg i iznosi) te predlaže Gradskom vijeću donošenje istog.

Nakon iznijetog izlaganja gđe. Križanec Ružić, gđa. Petek daje riječ gosp. gradonačelniku Vešligaju.

Gosp. Vešligaj iznosi uvodno obrazloženje u kojem iznosi slijedeće: naime, u navedenom razdoblju ostvarenu su ukupni prihodi i primici Proračuna Grada Pregrade u iznosu 2.437.105,84 eura (18,00% u odnosu na plan), ukupni rashodi i izdaci izvršeni su u iznosu 2.425.268,92 eura (17,21% u odnosu na plan). Razlog manjeg izvršenja u odnosu na plan odnosi se na kapitalne projekte koji su planirani za realizaciju u drugoj polovici godine, a poglavito se to odnosi na izgradnju biološkog bazena i izgradnju područnog objekta DV „Naša radost“. Višak prihoda u tekućem razdoblju iznosi 11.836,92 eura, preneseni konsolidirani višak iznosi 552.422,49 eura, tako da preneseni višak u iduće razdoblje iznosi 564.259,41eura. Gosp. gradonačelnika nadalje ističe kako bi svakako napomenuo da smo bili uspješni na nekim natječajima (klizišta, uređenje kuće J. Leskovara itd.), a naglasio bi i nešto manji prihod od poreza.

Nakon uvodnog obrazloženja gosp. gradonačelnika, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ZAKLJUČAK**

Usvaja se Izvještaj o izvršenju Proračuna Grada Pregrade za razdoblje 01. siječnja do 30. lipnja 2024. godine i Izvješće o korištenju proračunske zalihe za prvo polugodište 2024. godine sa svim aktima i dokumentacijom u prilogu, u predloženom tekstu.

**Točka 18.**

Nadalje gđa. Petek iznosi uvodno kraće obrazloženje vezano uz razmatranje zahtjeva i donošenje Odluke o davanju prethodne suglasnosti Niskogradnji d.o.o. za potpisivanje Ugovora o koncesiji i izdavanju zadužnica kao garancija temeljem koncesija.

Nakon iznijetog, gđa. Petek daje riječ gosp. K. Kučišu, privremenom direktoru Niskogradnje d.o.o.

Gosp. Kučiš ukratko iznosi kako Niskogradnja d.o.o. traži prethodnu suglasnost od Gradskog vijeća za sklapanje Ugovora o koncesiji za eksploataciju tehničko- građevnog kamena na eksploatacijskom polju tehničko- građevnog kamena „Pregrada II“, sa Ministarstvom gospodarstva Republike Hrvatske, te za izdavanje bjanko zadužnica sukladno Odluci o davanju koncesije za eksploataciju tehničko- građevnog kamena na eksploatacijskom polju tehničko- građevnog kamena „Pregrada II“ Ministarstva gospodarstva, odnosno radi se o redovnoj proceduri.

Nakon uvodnog izlaganja gosp. Kučiša, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**o davanju prethodne suglasnosti**

**Niskogradnji d.o.o. za sklapanje Ugovora**

u predloženom tekstu koji se nalazi u privitku.

**Točka 19.**

Gđa. Petek nadalje iznosi uvodno kraće obrazloženje vezano uz razmatranje i donošenje Odluke o dugoročnom zaduživanju Grada Pregrade za realizaciju projekta Izgradnja područnog objekta Dječjeg vrtića „Naša radost“ Pregrada.

Nakon iznijetog, gđa. Petek daje riječ gđi. G. Križanec Ružić, predsjednici Odbora za proračun i financije.

Gđa. Križanec Ružić iznosi kako je Odbor na svojoj sjednici razmatrao i tu Odluku, nakon čega je jednoglasno donio Zaključak (kojeg i čita) te isto predlaže Gradskom vijeću na usvajanje.

Nadalje gđa. Petek daje riječ gosp. gradonačelniku Vešligaju.

Gosp. gradonačelnik ukratko iznosi kako se radi o jednom od najvažnijih projekata za naš Grad, a to je izgradnje područnog DV „Naša radost“ Pregrada. Naime, navedeni projekat sufinanciranje sredstvima NPOO-a u iznosu od 726.259,21 eura. Nakon provedbe javne nabave za radove i opremu ostvarena je cijena od 2.858.143,05 eura te stoga planiramo razliku između bespovratnih sredstava i ugovorene cijene podmiriti dugoročnim zaduživanjem u iznosu od 2.200.000,00 eura kod HBOR-a. Ono što je gradonačelnik još napomenuo, to je da je posao dobilo Jedinstvo d.o.o. te se uskoro kreće s radovima i nada se da bi do proljeća imali novu zgradu vrtića, ali ne može to sa sigurnošću potvrditi. Ono što je važno još napomenuti, to je da Grad nije zadužen tako da može ići u to zaduženje.

Nakon obrazloženja gosp. gradonačelnika, gđa. Petek otvara raspravu po navedenoj točci.

Za riječ se javio gosp. Miklaužić te iznosi pitanje na koliko je to dugoročno zaduženje, na što mu gosp. gradonačelnik iznosi da se radi o 15 godina.

Nakon iznijetog, gđa. Petek ukratko se nadovezala na navedeno te iznosi kako je posebno veseli početak izgradnje DV i svakako može reći da nam je to na prvom mjestu.

Pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**ODLUKU**

**o dugoročnom zaduživanju Grada Pregrade za realizaciju projekta Izgradnja**

**područnog objekta DN „Naša radost“ Pregrada**

u predloženom tekstu koji se nalazi u privitku.

**Točka 20.**

Nadalje gđa. Petek iznosi uvodno kraće obrazloženje vezano uz razmatranje i donošenje Izmjena i dopuna Odluke o izvršavanju Proračuna Grada Pregrade za 2024. godinu.

Nakon iznijetog, gđa. Petek daje riječ gđi. Gordani Križanec Ružić, predsjednici Odbora za proračun i financije.

Gđa. Križanec Ružić iznosi da je Odbora za proračun i financije danas na svojoj sjednici razmatrao navedenu točku te je jednoglasno donio zaključak (kojeg i iznosi) te predlaže Gradskom vijeću donošenje istog.

Gđa. Petek zahvaljuje gđi. Križanec Ružić te daje riječ Gradonačelniku gosp. Vešligaju.

Gosp. Vešligaj ukratko iznosi kako se radi o promjeni plana kapitalnih projekata, bilo je potrebno izmijeniti Odluku o izvršavanju proračunu Grada Pregrade za 2024. godinu u dijelu koji se odnosi na zaduživanje, a to se u ovom slučaju odnosi na izgradnju područnog objekta DV „Naša radost“ Pregrada.

Nakon kraćeg obrazloženja gosp. gradonačelnika Vešligja, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 11 glasova ZA, 0 PROTIV i 0 SUZDRŽAN donosi

**I. izmjene i dopune Odluke o izvršavanju Proračuna Grada Pregrade za 2024. godinu**

u predloženom tekstu koji se nalazi u privitku.

**Točka 21.**

Nadalje gđa. Petek daje riječ gosp. gradonačelniku Vešligaju vezano uz davanje informacije o prihvaćanju dužnosti člana Europskog parlamenta iz Republike Hrvatske.

Gosp. Vešligaju zahvaljuje gđi. Petek te upoznaje članove Gradskog vijeća sa slijedećim: naime, ističe kako je od prošlog tjedna preuzeo dužnost u EU parlamentu. Pošto je zakon tu vrlo jasan, ima mogućnost obnašati dužnost gradonačelnika i člana EU parlamenta do novih izbora. Želio bi do kraja mandata odraditi ono što je započeo i o svim projektima o kojima se danas razgovaralo da se pokušaju jedni završiti, a drugi nastaviti te ih kroz dogledno vrijeme privesti kraju. Nada se da će moći uskladiti obveze kako ne bi došlo do nekih nepotrebnim problema, a on će se svakako truditi i zastupati interese za našu Hrvatsku, a time dati i doprinos našem Gradu i cijeloj našoj Županiji.

Nakon informacije gosp. gradonačelnika Vešligaja, gđa. Petek u ime svim članova/ica Gradskog vijeće čestita Gradonačelniku i svakako se nada da će imati utjecaja i na neki način pomoći našem Gradu koliko god će to biti u njegovoj moći.

**Točka 22.**

**Razno:**

**Ad.1.** Za riječ se javila gđa. D. Filipčić te ističe kako bi se osvrnula na točku tijekom sjednice gdje je bilo rečeno da su nam djeca, odnosno izgradnja DV na prvom mjestu te bi se na to htjela nadovezati kako je nedugo u razgovoru sa ravnateljem Doma zdravlja dobila informaciju da se u našem Domu zdravlja planira uskoro zaposliti pedijatar što je za svaku pohvalu.

**Ad.2.** Nadalje za riječ se javio i gosp. S. Miklaužić te iznosi slijedeća pitanja i prijedloge: prvo se odnosi na pomoć onkološkim bolesnicima. Naime, neke općine i gradovi koliko mu je poznato godišnje daju neku naknadu svojim stanovnicima koji boluju od tih teških bolesti te bi predložio ako bi i Grad mogao izdvojiti neka sredstva i pomoći tim ljudima kojima bi svaka pomoć svakako dobro došla.

Što se tiče drugog prijedloga, naime svi govorimo o našoj djeci, odnosno vrtiću, školstvu, srednjoškolcima, studentima, a nitko ne spominje naše starije. Možda bi se trebalo malo razmišljati i o njima i pokušati naći neko rješenje i razmišljati o izgradnji staračkog doma na našem području za one koje pod stare dane nemaju kuda, kojima je teško i koji su nemoćni. Da se malo povede računa i o njima. Da se pokušaju napraviti neki projekti i da se predvidi izgradnja staračkog doma negdje u našoj blizini, iznosi gosp. Miklaužić.

Na navedeno gosp. gradonačelnik iznosi slijedeće: što se tiče izjave gđe. Filipčić, inicijativa stoji, svakako se već razmišljalo i raspravljalo sa Županijom o tome i trebamo svakako unaprijediti naše zdravstvo i pobrinuti se da svakako dobijemo pedijatra u našem Domu zdravlja.

Što se tiče prijedloga gosp. Miklaužića vezano uz onkološke bolesnike, svakako će se o tome razmišljati kod izrade proračuna za iduću godinu i nastojat će se pomoći tim bolesnicima. Što se tiče drugog prijedloga, vezano uz izgradnju staračkog doma, tu mora napomenuti da se radi o jednom većem problemu. Naime, to je stvar ne samo lokalne jedinice, već i svakako Županije i same države. To je dio nacionalne politike i svijesni smo da ćemo imati sve veći broj naših umirovljenika. Teško da će se po svakoj općini ili gradu to moći predvidjeti, odnosno izgraditi, ali možemo nešto simbolično i predvidjeti u našem proračunu, a za dalje ćemo vidjeti.

**Ad.3.** Za riječ se nadalje javila i gđa. J.Vnuk te se osvrnula na raspravu vezano uz zapošljavanje pedijatra u našem Domu zdravlja te je istaknu da je kod energetske obnove Doma zdravlja Župan izjavio medijima da ćemo dobiti pedijatra.

Na navedeno gosp. gradonačelnik iznosi kako ćemo se maksimalno truditi da se to i ostvari.

Nakon sveg iznijetog, pošto više nije bilo pitanja ni prijedloga, gđa. Petek daje riječ gosp. gradonačelniku Vešligaju koji ukratko iznosi program Branja grojzdja Pregrada 2024. u kojime ima puno događanja te poziva sve vijećnike/ice da dođu i svojim prisustvom podrže ovu manifestaciju.

Materijali i akti donijeti na sjednici sastavni su dio ovog Zapisnika.

Zaključeno u 19:30 sati.

**ZAPISNIČAR**  **PREDSJEDNICA**

**GRADSKOG VIJEĆA**

Renata Posavec

Vesna Petek