|  |
| --- |
| Slika na kojoj se prikazuje simbol, piksel  Opis je automatski generiran |
| **REPUBLIKA HRVATSKA** |
| **KRAPINSKO-ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 601-01/24-01/24

URBROJ: 2140-5-02-24-1

Pregrada, 04. prosinca 2024.

GRADSKO VIJEĆE

GRADA PREGRADE

PREDMET: II. Izmjene i dopune Odluke o uvjetima i načinu sufinanciranja djelatnosti dadilja na području grada Pregrade

S obzirom na očekivani rast ekonomske cijene Dječjeg vrtića „Naša radost“ u 2025. godini, a sa ciljem da iznos učešća roditelja u ekonomskoj cijeni ostane isti kao što je sada, pripremljene su Izmjene i dopune Odluke o mjerilima za financiranje predškolskog odgoja.

Iznos sufinanciranja djelatnosti dadilja veže se uz Odluku o mjerilima za financiranje predškolskog odgoja, odnosno predmetnom Odlukom propisan iznos sufinanciranja. Sukladno navedenom pripremljene se II. Izmjene i dopune Odluke o uvjetima i načinu sufinanciranja djelatnosti dadilja na području grada Pregrade.

Također propisana je mogućnost odobrenja sufinanciranja djelatnosti i u slučaju nepopunjenosti kapaciteta gradskog vrtića, ukoliko za to postoje opravdani razlozi o čemu će se odlučivati prema svakom pojedinačnom zahtjevu.

Sredstva za provedbu ove Odluke osigurana su u Proračunu Grada Pregrade. Molimo Gradsko vijeće da razmotri prijedlog II. Izmjena i dopuna Odluke i donese iste u predloženom tekstu.

GRADONAČELNIK

Marko Vešligaj, univ.spec.pol.,v.r.

PRILOG DOPISA:

1. Prijedlog II. Izmjena i dopuna Odluke o uvjetima i načinu sufinanciranja djelatnosti dadilja na području grada Pregrade.