|  |
| --- |
| Slika na kojoj se prikazuje tekst, isječak crteža  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 601-01/24-01/24

URBROJ: 2140-5-01-24-2

U Pregradi, 11.12.2024.

PRIJEDLOG

Na temelju članka 37. Zakona o dadiljama („Narodne novine“ broj 37/13 i 98/19, dalje u tekstu Zakon) i članka 32. Statuta Grada Pregrade („Službeni glasnik Krapinsko – zagorske županije“ br. 6/13, 17/13, 7/18, 16/18- pročišćeni tekst, 5/20, 8/21, 38/22, 40/23), Gradsko vijeće Grada Pregrade na 23. sjednici 11. prosinca 2024. godine, donijelo je

II. Izmjene i dopune Odluke

o uvjetima i načinu sufinanciranja djelatnosti dadilja na području grada Pregrade

Članak 1.

U članku 3. Odluke o uvjetima i načinu sufinanciranja djelatnosti dadilja na području grada Pregrade (Službeni glasnik Krapinsko- zagorske županije 38/22, 33/24, dalje u tekstu Odluka) mijenja se stavak 1. koji sada glasi:

1. Roditelji koji koriste usluge dadilje, koja ima sjedište na području Grada Pregrade, imaju pravo na sufinanciranje cijene usluge dadilje maksimalno u iznosu kako je to određeno za sufinanciranje ekonomske cijene programa Dječjeg vrtića „Naša radost“ Pregrada važećom Odlukom o mjerilima za financiranje djelatnosti predškolskog odgoja iz Proračuna Grada Pregrade.

Članak 2.

U članku 4. Odluke dodaje se novi stavak 4. koji sada glasi:

1. U iznimnim slučajevima može se odlučiti da će se sufinancirati djelatnost dadilja, iako kapaciteti Dječjeg vrtića „Naša radost“ nisu popunjeni, ako za to postoje opravdani razlozi, o čemu će se odlučiti sukladno svakom pojedinačno podnesenom zahtjevu.

Članak 3.

Ove II. Izmjene i dopune Odluke objavljuju se u Službenom glasniku Krapinsko- zagorske županije, a stupaju na snagu osmog dana od dana objave.

Predsjednica Gradskog vijeća

Vesna Petek