|  |
| --- |
| Slika na kojoj se prikazuje tekst, isječak crteža  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 601-01/22-01/27

URBROJ: 2140-5-01-22-07

U Pregradi, 14. rujna 2022. godine

Na temelju članka 37. Zakona o dadiljama („Narodne novine“ broj 37/13 i 98/19, dalje u tekstu Zakon) i članka 32. Statuta Grada Pregrade („Službeni glasnik Krapinsko – zagorske županije“ br. 6/13, 17/13, 7/18, 16/18- pročišćeni tekst, 5/20, 8/21), Gradsko vijeće Grada Pregrade na 9. sjednici 14. rujna 2022. godine, donijelo je

**ODLUKU**

**o uvjetima i načinu sufinanciranja djelatnosti dadilja na području grada Pregrade**

**Članak 1.**

1. Ovom se Odlukom utvrđuju uvjeti, način i postupak te kriteriji za ostvarivanje prava na sufinanciranje djelatnosti dadilja iz Proračuna Grada Pregrade.
2. Riječi i pojmovi koji se koriste u ovoj Odluci, a koji imaju rodno značenje, odnose se

jednako na muški i ženski rod, bez obzira u kojem su rodu navedeni.

**Članak 2.**

1. Djelatnost dadilja, u smislu ove Odluke, obuhvaća čuvanje, brigu i skrb za djecu u dobi do sedam (7) godina odnosno do polaska u osnovnu školu, u stambenom ili poslovnom prostoru koji služi za obavljanje djelatnosti dadilja ili stambenom prostoru roditelja sukladno odredbama Zakona.
2. Djelatnost dadilje može obavljati obrtnik koji ispunjava uvjete za obavljanje djelatnosti dadilje sukladno odredbama Zakona (u daljnjem tekstu: obrtnik).

**Članak 3.**

1. Roditelji koji koriste usluge dadilje, koja ima sjedište na području grada Pregrade, imaju pravo na sufinanciranje 50 % cijene usluge dadilje, a maksimalno do 50% utvrđene ekonomske cijene programa Dječjeg vrtića „Naša radost“ Pregrada.
2. Umanjenje cijene usluge iz stavka 1. ovog članka ostvaruju roditelji u sljedećim iznosima:
3. u visini od 100%

* dijete čiji je roditelj 100% HRVI iz Domovinskog rata ili dijete poginulog branitelja
* treće i svako daljnje dijete istog obiteljskog kućanstva koje koristi usluge iste dadilje,

1. u visini od 50%

* za drugo dijete u dijete istog obiteljskog kućanstva koje koristi usluge iste dadilje,

1. u visini od 20%

* za dijete roditelja s invaliditetom (jedan roditelj s invaliditetom 100% ili oba roditelja s ukupnim invaliditetom više o 100%)
* za dijete s teškoćama u razvoju,
* za dijete iz obitelji u kojoj ima djece s teškoćama u razvoju,
* za dijete iz jednoroditeljske obitelji,
* za dijete bez oba roditelja i dijete – korisnika smještaja izvan obitelji,
* za dijete iz obitelji s 4 i više malodobne djece.

1. dijete čiji je roditelj HRVI iz Domovinskog rata za utvrđeni postotak invaliditeta od utvrđenog učešća
2. Umanjenja iz stavka 2. ovoga članka obračunavaju se kumulativno.
3. Iznimno od stavka 1. ovog članka pravo na subvenciju pod istim uvjetima imaju i roditelji koji koriste usluge dadilje koja nema sjedište na području grada Pregrade ukoliko su kod iste smještena djeca sa područja grada Pregrade u slučaju da predmetne potrebe i interese djece nije moguće zadovoljiti na području grada Pregrade.

**Članak 4.**

1. Pravo na sufinanciranje djelatnosti dadilja može se ostvariti za dijete iz članka 4. ove

Odluke pod sljedećim uvjetima:

* da dijete ima prijavljeno prebivalište na području grada Pregrade,
* da roditelj/i s kojim dijete živi u kućanstvu imaju prijavljeno prebivalište na području grada Pregrade, odnosno stalni boravak za strance i osobe bez državljanstva,
* da su oba djetetova roditelja zaposlena ili su redovni studenti (ili da je je jedan roditelj zaposlen, a drugi redovni student), odnosno ako je samohrani roditelj zaposlen ili redovni student,
* da dijete nakon provedenog upisnog postupka u tekućoj pedagoškoj godini, radi ograničenih smještajnih kapaciteta ili nemogućnosti upisa zbog starosne dobi djeteta nije upisano u Dječji vrtić „Naša radost“ Pregrada,
* da dijete nakon provedenog upisnog postupka u tekućoj pedagoškoj godini zbog starosne dobi djeteta nalazi na Listi čekanja u Dječji vrtić „Naša radost“ Pregrada, a roditelju istječe pravo na roditeljski dopust,
* ukoliko roditelji nisu prošli postupak upisa djeteta u tekućoj pedagoškoj godini jer se potreba za upisom pojavila nakon provedenog upisnog postupka zbog zaposlenja oba roditelja ili ukoliko roditelj nije u mogućnosti skrbiti za dijete zbog iznenadne bolesti koja zahtijeva dugotrajno liječenje.

1. Iznimno od stavka 1. ovog članka pravo na sufinanciranje cijene usluge dadilje može se ostvariti i ako je jedan roditelj nezaposlen ukoliko se radi o djetetu sa teškoćama u razvoju.
2. Sufinanciranje djelatnosti dadilja, može se, sukladno odredbama ovog članka, odobriti isključivo u slučaju popunjenosti kapaciteta Dječjeg vrtića „Naša radost“ Pregrada.

**Članak 5.**

Odredbe ove Odluke koje se odnose na roditelja djeteta na odgovarajući način se primjenjuju i na osobu koja se na temelju odluke nadležnog tijela skrbi o djetetu ili kojoj je dijete povjereno na čuvanje.

**Članak 6.**

1. Postupak za priznavanje prava na sufinanciranje djelatnosti dadilje provodi Upravni odjel za opće poslove i društvene djelatnosti (dalje u tekstu Upravni odjel), na temelju zahtjeva roditelja.
2. Zahtjev iz stavka 1. ovoga članka podnosi se na propisanom obrascu.
3. Uz zahtjev je potrebno dostaviti:
4. presliku potpisanog ugovora o pružanju usluge dadilje sklopljenog između obrta i roditelja,
5. presliku izvoda iz matične knjige rođenih za dijete,
6. potvrdu prebivališta ili potvrdu stalnog boravka za dijete, ne starije od 30 dana,
7. potvrdu prebivališta ili potvrdu stalnog boravka za roditelja/e, ne starije od 30 dana,
8. dokaz o zaposlenju za oba roditelja – potvrda ili elektronički zapis Hrvatskog zavoda za mirovinsko osiguranje o trenutačnom zaposlenju roditelja (Elektronički zapis HZMO o radnopravnom statusu), ne starije od 30 dana,
9. dokaz o statusu redovnog studenta za roditelja/e, ne starije od 30 dana,
10. potvrdu Dječjeg vrtića „Naša radost“ Pregrada da je dijete prošlo postupak upisa uz navođenje razloga zašto dijete nije upisano u vrtić,
11. dokaz da je potreba za upisom nastala nakon provedenog upisnog postupka u Dječji vrtić „Naša radost“ Pregrada:
    * preslika Ugovora o radu iz kojeg je vidljivo da je sklopljen nakon završenog postupka upisa i Elektronički zapis HZMO o radnopravnom statusu
    * potvrda liječnika o zdravstvenom stanju roditelja,
12. presliku rješenja nadležnog tijela o ispunjavanju uvjeta za obavljanje djelatnosti dadilje,
13. ostalu dokumentaciju koja dokazuje olakotne okolnosti (potvrda o invalidnosti, Nalaz i mišljenje tijela vještačenja o postojanju teškoća u razvoju, smrtni list preminulog roditelja, rješenje CZSS o privremenom uzdržavanju djeteta, presliku potpisanog ugovora o pružanju usluge dadilje sklopljenog između obrta i roditelja za ostalu djecu, presliku izvoda iz matične knjige rođenih za ostalu djecu i sl. )
14. Upravni odjel, nakon provjere dostavljene dokumentacije, ukoliko su ispunjeni uvjeti iz članka 2., 3. i 4. ove Odluke za sufinanciranje djelatnosti dadilja, donosi Rješenje kojim se odobrava sufinanciranje cijene usluge dadilje.

**Članak 7.**

1. S obrtima registriranima za djelatnost dadilja Grad Pregrada će, temeljem Rješenja iz članka 6. ove Odluke, sklopiti ugovor o sufinanciranju, kojim se reguliraju međusobna prava i obveze dadilje i Grada Pregrade.
2. Sredstva sufinanciranja iz članka 3. ove Odluke Grad Pregrada isplaćivati će izravno na račun obrtnika, sukladno mjesečnom zahtjevu.
3. Obrtnik je dužan Upravnom odjelu dostaviti evidenciju o prisutnosti djece i preslike izdanih računa roditeljima te zahtjev za isplatu za pruženu uslugu jednom mjesečno, do desetog u mjesecu za protekli mjesec.

**Članak 8.**

1. Obrtnik je dužan do 15. siječnja tekuće godine dostaviti Upravnom odjelu godišnje financijsko izvješće u utrošenim sredstvima iz Proračuna Grada Pregrade.
2. Namjensko korištenje dodijeljenih sredstava obavlja Upravni odjel kontrolom dostavljenog financijskog izvješća iz stavka 1. ovog članka.

**Članak 9.**

Sufinanciranje djelatnosti dadilje obustavit će se bez odgode ako obrtnik prestane ispunjavati uvjete za obavljanje djelatnosti dadilje utvrđene Zakonom.

**Članak 10**.

1. Podnositelj zahtjeva odnosno korisnik potpore dužan je, u roku od 8 dana od nastanka prijaviti nadležnom upravnom odjelu svaku promjenu koja može utjecati na visinu sufinanciranja odnosno daljnje sufinanciranje usluge dadilja.
2. Obrtnik je dužan, u roku od 8 dana od nastanka prijaviti nadležnom upravnom odjelu svaku promjenu koja se, sukladno odredbama Zakona o dadiljama, odnosi na obavljanje djelatnosti dadilja.

**Članak 11.**

Ova Odluka objavit će se u „Službenom glasniku Krapinsko – zagorske županije“, a stupa na snagu osmog dana od dana objave.

PREDSJEDNICA

GRADSKOG VIJEĆA

Vesna Petek