|  |
| --- |
|  |
| REPUBLIKA HRVATSKA |
| KRAPINSKO – ZAGORSKA ŽUPANIJA |
| GRAD PREGRADA |
| GRADONAČELNIK |

KLASA:

URBROJ: 2140-5-02-24-02

Pregrada,

GRADSKO VIJEĆE   
GRADA PREGRADE

PREDMET: Odluka o darovanju nekretnina u vlasništvu Grada Pregrade

Osnovna škola Janka Leskovara Pregrada dana 23. srpnja 2024. godine dostavila je Gradu Pregradi zahtjev za ustupanje zemljišta za potrebe provedbe projekta rekonstrukcije i dogradnje matične zgrade Osnovne škole Janka Leskovara u Pregradi. Obzirom da Osnovna škola Janka Leskovara u matičnoj školi radi u dvije smjene te nema dovoljno učionica i popratnih prostorija za rad u jednoj smjeni, Krapinsko- zagorska županija kao osnivač škole pokrenula je aktivnosti za prijavu projekta rekonstrukcije i dogradnje škole na Poziv za dostavu projektnih prijedloga „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“, u sklopu Nacionalnog programa oporavka i otpornosti 2021.-2026.

Osnovna škola dobila je suglasnost na izrađeno Idejno Rješenje za rekonstrukciju i dogradnju građevine Osnovne škole, te je u tijeku izrada glavnog projekta odnosno prikupljanje cjelokupne dokumentacije za ishođenje građevinske dozvole.

Za potrebe ishođenja građevinske dozvole potrebno je riješiti imovinsko pravne odnose na česticama koje čine građevnu česticu, a neke od njih nalaze se u vlasništvu Grada Pregrade.

Rješenje o utvrđivanju građevne čestice donio je Upravni odjel za prostorno uređenje, gradnju i zaštitu okoliša Pregrada, Krapinsko- zagorske županije, KLASA: UP/I-350-05/24-05/000055, URBROJ: 2140-08/1-24-0005, dana 27.12.2024. godine.

Nakon donesenog Rješenje, izrađen je Geodetski elaborat za potrebe provedbe promjena u katastru zemljišta, broj elaborata GE 1/2025, od strane GEO- TNT d.o.o. za geodeziju, trgovinu i usluge, koji je potvrđen od strane Državne geodetske uprave, Područnog ureda za katastar, Ispostave za katastar nekretnina Pregrada dana 03.01.2025. godine.

S obzirom da je projekt rekonstrukcije i dogradnje Osnovne škole Janka Leskovara u Pregradi projekt od općeg interesa, odnosno od interesa svih građana grada Pregrade, molimo Gradsko vijeće da sukladno članku 17. Odluke o raspolaganju, upravljanju i stjecanju nekretnina u vlasništvu Grada Pregrade (Službeni glasnik Krapinsko- zagorske županije broj 23/16, 51/2020) donese Odluku o darovanju potrebnih čestica Osnovnoj školi Janka Leskovara u Pregradi u predloženom tekstu.

GRADONAČELNIK

Marko Vešligaj, univ.spec.pol.

PRILOG DOPISA:

1. Prijedlog Odluke.