|  |
| --- |
|  |
| **REPUBLIKA HRVATSKA** |
| **KRAPINSKO-ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 240-02/24-01/06

URBROJ: 2140-5-01-24-02

Pregrada, 11. prosinca 2024.

PRIJEDLOG

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 32. Statuta Grada Pregrade („Službeni glasnik Krapinsko-zagorske županije“ br. 6/13, 17/13, 7/18, 16/18- pročišćeni tekst, 5/20, 8/21, 38/22, 40/23), Gradsko vijeće Grada Pregrade na svojoj 23. sjednici, održanoj 11. prosinca 2024. godine, donosi

**ANALIZU STANJA**

**sustava civilne zaštite na području Grada Pregrade za 2024. godinu**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Pregrada obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: *Zakon*), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja sustava civilne zaštite.

Analizom stanja sustava civilne zaštite na području Grada Pregrade za 2024. godinu prati se napredak implementacije ciljeva iz Smjernica za organizaciju i razvoj sustava civilne zaštite Grada Pregrade za razdoblje od 2021. godine do 2024. godine („Službeni glasnik Krapinsko-zagorske županije“, broj 1/21), utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.

# VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

## PROCJENA RIZIKA OD VELIKIH NESREĆA

Gradsko vijeće Grada Pregrada je na 22. sjednici održanoj 11. rujna 2024. godine, donijelo Odluku o donošenju Procjene rizika od velikih nesreća za Grad Pregradu (KLASA: 240-02/24-01/05, URBROJ: 2140-5-01-24-06).

Procjenu rizika od velikih nesreća izradila je Radna skupina osnovana Odlukom gradonačelnika o postupku izrade Procjene rizika od velikih nesreća nesreća za Grad Pregrada i osnivanju Radne skupine za izradu Procjene rizika od velikih nesreća za Grad Pregrada (KLASA: 240-02/24-01/05, URBROJ: 2140-5-02-24-02, od dana 20. svibnja 2024. godine).

Procjena rizika od velikih nesreća izrađena je sukladno Smjernicama za izradu procjena rizika od velikih nesreća za područje Krapinsko-zagorske županije (KLASA: 810-01/16-01/10, URBROJ: 2140/01-02-17-7, od dana 13. veljače 2017. godine).

## PLANSKI DOKUMENTI

### Plan djelovanja civilne zaštite

Grad Pregrade ima usvojen Plan djelovanja civilne zaštite Grada Pregrade (KLASA: 240-01/22-01/01, URBROJ: 2140-5-02-22-01, od dana 02. veljače 2022. godine).

Plan djelovanja civilne zaštite je operativni dokument prvenstveno namijenjen za potrebe djelovanja Stožera civilne zaštite Grada Pregrade kao stručnog, operativnog i koordinativnog tijela za provođenjem mjera i aktivnosti civilne zaštite u velikim nesrećama. Osim toga, Plan obuhvaća način djelovanja operativnih snaga sustava civilne zaštite.

## VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine”, broj 75/16), ustrojena je evidencija vlastitih pripadnika za operativne snage sustava civilne zaštite Grada Pregrada za:

* članove Stožera civilne zaštite,
* povjerenike i zamjenike povjerenika civilne zaštite,
* pravne osobe od interesa za sustav civilne zaštite,
* koordinatore na lokaciji.

Podaci o pripadnicima operativnih snaga sustava civilne zaštite Grada Pregrade kontinuirano se ažuriraju u planskim dokumentima.

# OPERATIVNE SNAGE SUSTAVA CIVILNE ZAŠTITE

Mjere i aktivnosti u sustavu civilne zaštite na području Grada Pregrada provode sljedeće operativne snage sustava civilne zaštite:

* Stožer civilne zaštite Grada Pregrade,
* Vatrogasna zajednica Grada Pregrade,
* Gradsko društvo Crvenog križa Pregrada,
* HGSS – Stanica Zlatar Bistrica,
* povjerenici civilne zaštite,
* koordinatori na lokaciji,
* pravne osobe u sustavu civilne zaštite,
* udruge.

## STOŽER CIVILNE ZAŠTITE

Članovi Stožera civilne zaštite Grada Pregrade imenovani su Odlukom o osnivanju i imenovanju načelnika, zamjenika načelnika i članova Stožer a civilne zaštite Grada Pregrade (KLASA: 810-01/21-01/04, URBROJ: 2214/01-02-21-13, od dana 21. lipnja 2021. godine) i Izmjenama i dopunama Odluke o osnivanju i imenovanju načelnika, zamjenika načelnika i članova Stožer a civilne zaštite Grada Pregrade (KLASA: KLASA: 810-01/21-01/04, URBROJ: 2140-5-02-22-16, od dana 17. svibnja 2022. godine).

Stožer civilne zaštite Grada Pregrade sastoji se od načelnika Stožera, zamjenice načelnika Stožera i 9 članova.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Grada Pregrade rukovodi načelnik Stožera, a kada se proglasi velika nesreća, rukovođenje preuzima gradonačelnik. Način rada Stožera civilne zaštite uređen je Poslovnikom o radu Stožera civilne zaštite Grada Pregrade (KLASA: 810-01/21-01/04, URBROJ: 2214/01-02-21-14, od dana 21. lipnja 2021. godine).

Mobilizacija Stožera civilne zaštite vrši se sukladno Shemi mobilizacije Stožera civilne zaštite Grada Pregrade (KLASA: 810-01/17-01/08, URBROJ: 2214/01-02-19-3, od dana 02. siječnja 2019. godine).

Stožer civilne zaštite Grada Pregrade upoznat je sa *Zakonom*, podzakonskim aktima, načinom djelovanja sustava civilne zaštite, načelima sustava civilne zaštite i sl.

## OPERATIVNE SNAGE VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području Grada Pregrade osnovana je Vatrogasna zajednica Grada Pregrade koju čine sljedeća dobrovoljna vatrogasna društva: Pregrada, Benkovo, Stipernica i Vinagora.

Za sudjelovanje u velikim nesrećama i katastrofama, Vatrogasna zajednica Grada Pregrade raspolaže sa sljedećom materijalno-tehničkom opremom:

* Autocisterna – 2 kom,
* Navalno vozilo – 1 kom,
* Lako navalno vozilo - 1 kom,
* Kombi vozila za prijevoz ljudi – 4 kom,
* Kombi vozilo sa modulom za gašenje – 1 kom.

Vatrogasne postrojbe s područja Grada Pregrade tijekom 2024. godine sudjelovali su u sljedećim aktivnostima:

* 35 intervencija
* sudjelovanje na osiguranju Predsjednika RH prilikom dolaska u Pregradu
* rad s pomlatkom i mladeži
* provedene redovne vježbe, pokazne vježbe po društvima
* održana međunarodna vježba
* održana usavršavanja za zvanje vatrogasac, dočasnik, dočasnik I. klase, časnik
* sudjelovanje na gradskim manifestacijama

### DVD PREGRADA

Popis opreme bitne civilnu zaštitu:

* Automatizirani punjač 12/24 V za trajno održavanje akumulatora na vozilima 2 kom,
* Vatrogasna zaštitna jakna, EN 469 4 kom,
* Vatrogasne zaštitne hlače 4 kom,
* Univerzalna ljestva 1 kom,
* Produžni električni kabel 2 kom,
* Stalak za reflector 2 kom,
* Prijenosni halogeni reflector 2 kom,
* Kutna brusilica 1 kom,
* Električna ručna ubodna pila 1 kom,
* Ručna akumulatorska svjetiljka u "S" izvedbi 1 kom,
* Nosila u obliku korita 1 kom,
* Ublaživač reakcije vodenog mlaza 1 kom,
* Razvalni alat "Orao" 1 kom,
* Nosila u obliku daske 1 kom,
* Ljestva sastavljača 1 kom,
* Vatrogasne čizme za šumske požare 10 kom,
* Vatrogasne zaštitne čizme 10 kom,
* Vatrogasne zaštitne rukavice 10 kom,
* Rukavice za tehničke intervencije 15 kom,
* Svjetiljka za kacigu 32 kom,
* Vatrogasna zaštitna kaciga 10 kom,
* Zaštitne naočale 10 kom,
* Vatrogasna zaštitna kaciga za šumske požare 10 kom,
* Vatrogasni kombinezon za šumske požare, EN 15614 10 kom,
* Koloturi i koloturje 2 kom,
* Apsorber 3 kom,
* Ručna hvataljka za penjanje 3 kom,
* Karabiner tip B s maticom 3 kom,
* Y - apsorber – ZYPER 2 kom,
* Stremen 2 kom,
* Bloker za osiguranje 3 kom,
* K -delta mala za pojas 3 kom,
* Prsni navez 3 kom,
* Prsna hvataljka za penjanje 3 kom,
* Ploča za sidrište 3 rupe 3 kom,
* Mala obična kolotura 5 kom,
* Mala obična kolotura 5 kom,
* Trake za sidrišta 60 cm 10 kom,
* Trake za sidrišta 80 cm 10 kom,
* Trake za sidrišta 120 cm 10 kom,
* Karabiner tip B triact
* Karabiner tip X s maticom
* Karabiner tip H s maticom
* Ploča za sidrište 3 rupe
* Zdjelični pojas
* Vatrogasna potkapa
* Dvodjelna razdjelnica, sa slavinom, oznaka C/2D
* Tlačna vatrogasna cijev, plosnata, dužina 15 m, promjer D-25 mm
* Hidrantski nastavak, oznaka 2 C
* Mlaznica za tešku pjenu, oznaka MTP 2 (L 2), protok 200 l/min
* Pjenilo
* Tlačna vatrogasna cijev, plosnata, dužina 15 m, promjer B-75 mm
* «Turbo» mlaznica, promjer C-52 mm
* Tlačna vatrogasna cijev, plosnata, dužina 15 m, promjer C-52 mm
* Metalna poluga - montirač
* Uže za vezanje usisnog voda
* Mlaznica za srednje tešku pjenu
* Mlaznica za tešku pjenu, oznaka MTP 2 (L 2), protok 200 l/min
* Injektorski mješač vode i pjenila, oznaka Z 2, protok 200 l/min
* Mlaznica vodeni štit, promjer C-52 mm
* Punjač akumulatora prijenosnih radiostanica
* Zaštitni vatrogasni opasač „TIP A“
* Aparat za gašenje na bazi vode
* Zaštitno odijelo za prolaz kroz vatru
* Vatrogasna zaštitna kaciga za šumske požare
* Vatrogasne čizme za šumske požare
* Ostala oprema za tehničke intervencije
* Zaštitni vatrogasni opasač „TIP A“
* Vatrogasni kombinezon za šumske požare, EN 15614
* Auto dizalica
* Univerzalni ključ za spajanje vatrogasnih cijevi
* Obična mlaznica, promjer D-25 mm
* Ostali uređaji i oprema za zaštitu organa za disanje
* Mehanička sirena za uzbunjivanje vatrogasaca
* Mlaznica sa slavinom i raspršivačem, promjer C-52 mm
* Obična mlaznica, promjer C-52 mm
* Torbica s užetom za vezanje usisnih cijevi
* Uskočnica
* Usisna vatrogasna cijev, dužina 1,6 m, promjer A-110 mm
* Filtarska zaštitna maska
* Penjačko uže
* Aparat za gašenje na bazi vode
* Aparat za gašenje prahom
* Trodijelna razdjelnica
* Klasična univerzalna mlaznica, promjer B-75 mm
* Mlaznica sa slavinom i univerzalnom glavom, promjer C-52 mm
* Mlaznica sa slavinom, promjer C-52 mm
* Tlačna vatrogasna cijev, plosnata, dužina 15 m, promjer B-75 mm
* Ostala oprema za gašenje požara
* Usisna vatrogasna cijev, dužina 1,6 m, promjer A-110 mm
* Prijenosna centrifugalna vatrogasna pumpa

### DVD BENKOVO

Popis opreme bitne za civilnu zaštitu:

* Popis postojeć Centrala za daljinsko uzbunjivanje 1 kom,
* Zaštitna maska (obrazina za izolacijski aparat) 4 kom,
* Vatrogasna cijev tlačna φ 75 mm 6 kom,
* Vatrogasna cijev usisna φ 110 mm 3 kom,
* Pumpa prijenosna motorna e opreme 1 kom.

### DVD STIPERNICA

Popis opreme bitne za civilnu zaštitu:

* Voda 500 L,
* Vatrogasne zaštitne čizme 11 kom,
* Zaštitni vatrogasni opasač „TIP A“ 11 kom,
* Vatrogasna zaštitna kaciga 10 kom,
* Vatrogasne zaštitne hlače 10 kom,
* Vatrogasna zaštitna jakna 10 kom,
* Aparat za gašenje prahom 5 kom,
* Tlačna vatrogasna cijev, plosnata, dužina 15 m, promjer C-52 mm 8 kom,
* Tlačna vatrogasna cijev, plosnata, dužina 15 m, promjer B-75 mm 6 kom,
* Usisna vatrogasna cijev, dužina 1,5 m, promjer A-110 mm 4 kom,
* Ljestva rastegača 1 kom,
* Oprema i pribor za energetsko i elektroničko upravljanje stabilnom sirenom sa/bez ormarića 1 kom,
* Ručna radio stanica 2 kom,
* Ostala oprema za gašenje požara 2 kom,
* Ugradbena klipna vatrogasna pumpa 1 kom,
* Prijenosna centrifugalna vatrogasna pumpa 1 kom.

### DVD VINAGORA

Popis opreme bitne za civilnu zaštitu:

* Tlačna vatrogasna cijev, polukruta, dužina 15 m, promjer C-52 mm
* Tlačna vatrogasna cijev, polukruta, dužina 15 m, promjer B-75 mm
* Agregat za električnu struju snage od 5.001 do 10.000 W
* Boca sa stlačenim zrakom
* Zvučno-svjetlosna signalizacija za vozila
* Obična nosila
* Vatrogasna zaštitna kaciga
* Ručna tablica-stop
* Metlanica
* Zaštitni vatrogasni opasač „TIP A“
* Vatrogasne zaštitne hlače
* Vatrogasna zaštitna jakna
* Vatrogasna zaštitna kaciga
* Vatrogasne zaštitne čizme
* Tlačni mješač vode i pjenila
* Mlaznica za srednje tešku pjenu

## GRADSKO DRUŠTVO CRVENOG KRIŽA PREGRADA

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

Gradsko društvo Crvenog križa Pregrad ima zaposlena 2 radnika na neodređeno na redovnim aktivnostima, koji su završili edukaciju za postupanje Crvenog križa u kriznim stanjima, 5 radnika zaposleno na neodređeno na poslovima pomoći u kući prema potpisanom Ugovoru s Ministarstvom. 20 članova zaposleno na provedbi aktivnosti EU projekata za koje se odmah nakon zapošljavanja organiziraju edukacije iz pružanja prve pomoći kod hitnih stanja i kriznih situacija. GDCK Pregrada ima 10 članova interventnog tima GDCK Pregrada.

Od opreme u slučaju velikih nesreća i katastrofa, Gradsko društvo Crvenog križa Pregrada posjeduje:

* Šatori – 2 komada,
* Set stolova i klupa – 2 komada,
* Isušivači zraka – 4 komada,
* Uniforme – komplet – 2 komada,
* Torbice prve pomoći – 10 komada,
* Crijevo za vodu 25M – 1 komad,
* Kanistar 20 L- 1 komad,
* Set alata – 2 komada,
* Kreveti- 5 komada,
* Madraci – 5 komada,
* Vreće za spavanje – 10 komada,
* Komplet posteljine – 10 komada,
* Osobni automobil – 2 komada,
* Autoprikolica – 1 komad.

Popis aktivnosti provedenih u 2024. godini:

* Edukacije za volontere i članove volonterskog kluba o volontiranju u kriznim situacijama, te edukacije iz pružanja prve pomoći.
* Za zaposlenike GDCK Pregrada i članove Gradskog interventnog tima provedene su edukacije (obnova znanja) iz pružanja prve pomoći u kriznim situacijama.
* 2 zaposlena radnika na neodređeno na redovnim aktivnostima odslušali su specijalističku edukaciju iz Službe traženja.

## HRVATSKA GORSKA SLUŽBA SPAŠAVANJA – STANICA ZLATAR BISTRICA

Operativne snage Hrvatske gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje njihovog djelovanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

### Članstvo

HGSS – Stanica Zlatar Bistrica ima ukupno 48 operativnih članova.

|  |  |  |  |
| --- | --- | --- | --- |
| **ČLANSTVO** | | | |
| Zaposleni | 1 | Gorski spašavatelji | 17 |
| Volonteri | 48 | Spašavatelji | 3 |
| Operativni | 48 | Pripravnici | 17 |
|  |  | Suradnici | 11 |

### Oprema

HGSS – Stanica Zlatar Bistrica raspolaže specijalnom, atestiranom opremom za spašavanje u neurbanim područjima, te u slučaju velikih prirodnih nepogoda poput potresa ili poplava, odnosno u svim onim situacijama kada ni jedna druga služba ne može intervenirati.

Tablica 1. Oprema: HGSS – Stanica Zlatar Bistrica

| **OPREMA** | **BROJ KOMADA** |
| --- | --- |
| **Vozila** |  |
| Terensko vozilo za akcije spašavanja | 2 |
| Osobno vozilo za redovnu djelatnost | 1 |
| Kombi vozilo za prijevoz na akcije i tečajeve | 1 |
| Quad | 2 |
| Prikolica za prijevoz quada | 1 |
| Prikolica za prijevoz pasa | 1 |
| **Nosiljke za unesrećene osobe** |  |
| Brdska nosiljka "Mariner" za zahtjevne terene | 1 |
| Specijalizirana nosiljka za snježne uvijete "akja" | 1 |
| Nosiljka UT 2000 | 2 |
| Rasklopna nosiljka "kliješta" | 1 |
| Nosiljka za speleo spašavanje | 1 |
| **Medicinska oprema** |  |
| Duga daska za imobilizaciju | 1 |
| Vakuum madrac za imobilizaciju | 3 |
| Vakuum udlage set | 2 |
| Blue splint udlage set | 2 |
| SAM splint udlage | 5 |
| Kramer udlage | 10 |
| AED (defibrilator) | 2 |
| Liječnički ruksak opremljen | 1 |
| Ruksak prve pomoći opremljen | 2 |
| Torba prve pomoći opremljena | 3 |
| Boca s kisikom | 3 |
| **Oprema za spašavanje** |  |
| Ručni radio uređaj | 8 |
| Stacionarni radio uređaj | 1 |
| Ručni radio uređaj tetra | 20 |
| Stacionarni radio uređaj tetra | 2 |
| GPS uređaj ručni | 18 |
| GPS uređaj za praćenje psa | 1 |
| GPS uređaj za vozilo | 1 |
| Motorna pila | 1 |
| Benzinski agregat | 1 |
| Svjetiljka ručna | 9 |
| Akumulatorska bušilica (za postavljanje sidrišta) | 2 |
| Komplet za speleo spašavanje | 5 |
| Komplet za spašavanje na vodama i poplavama | 2 |
| Komplet za spašavanje paraglajdera sa stabla | 2 |
| Turne skije s krznima za kretanje po snijegu | 8 |
| Dereze za kretanje po zamrznutim površinama | 4 |
| Puška za prebacivanje užeta | 1 |
| Uže 200 m | 1 |
| Uže 100 m | 5 |
| Uže 60 m | 4 |
| Uže 50 m | 4 |
| Uže pomoćno | 30 |
| Vitlo za uže | 1 |
| Tronožac za spašavanje | 1 |
| Spravice za tehničko spašavanje (karabineri, penjalice, spuštalice i dr.) | 100 |
| **Bespilotne letjelice** |  |
| DJI Phantom IV | 1 |
| DJI Mavick Dual | 1 |

Izvor: HGSS – Stanica Zlatar Bistrica

U 2025. godini u planu je nabavka terenskog vozila od sredstava KZŽ. Kao i svake godine planirana je nabava opreme za spašavanje. Dio opreme za spašavanje, sukladno preporukama proizvođača, mora se mijenjati svakih nekoliko godina. Također je potrebno pratiti razvoj opreme i nabavljati novu opremu, primjenjiviju u akcijama spašavanja. Također je potrebno nabaviti osobnu opremu za spašavatelje, što nam je najveći problem jer nemamo adekvatna sredstva za istu.

### Akcije i intervencije

Akcije i intervencije najvažnije su djelatnosti HGSS – Stanice Zlatar Bistrica. Osim na području Krapinsko-zagorske županije, pripadnici Stanice sudjeluju u akcijama i intervencijama na teritoriju čitave Republike Hrvatske, ali i izvan njezinih granica.

HGSS – Stanica Zlatar Bistrica tijekom 2024. godine sudjelovala je u sljedećima akcijama i intervencijama:

**Tablica 2. Akcije i intervencije: HGSS – Stanica Zlatar Bistrica**

|  |  |
| --- | --- |
| **AKCIJE** | **BROJ DANA** |
| Potražna akcija Dugo Selo/Ispomoć stanici Zagreb | 1 |
| Akcija Sljeme/transport izgubljene osobe | 1 |
| Akcija Paklenica/za vrijeme redovnog dežurstva | 1 |
| Akcija Gornja Batina/potraga | 2 |
| Akcija Sljeme/Ispomoć stanici Zagreb | 1 |
| Akcija Sljeme/izvlačenje i pružanje prve pomoći | 1 |
| Akcija sljeme/izvlačenje i pružanje prve pomoći | 1 |
| Akcija Zabok/potraga | 2 |
| Akcija Tuheljske Toplice/osiguranje na visokoj građevini | 1 |
| Akcija Rakitje/ispomoć stanici Samobor | 1 |
| Akcija Podgorje Bistričko/potraga | 1 |
| Akcija Lobor/potraga | 2 |
| Akcija Samobor/ispomoć stanici Samobor | 1 |

Izvor: HGSS – Stanica Zlatar Bistrica

### Dežurstva

HGSS – Stanica Zlatar Bistrica obavezna je dežurati na svim aktivnostima koje se odvijaju u prirodi, odnosno na neurbanim prostorima. Aktivnosti na kojima najčešće sudjeluje su trail, trekk i mtb utrke.

Tablica 3. Dežurstva: HGSS – Stanica Zlatar Bistrica

|  |  |
| --- | --- |
| **DEŽURSTVA** | **BROJ DANA** |
| Noćni pohod na Cesargrad | 1 |
| Sljeme | 1 |
| Sljeme | 1 |
| WRC | 1 |
| Z brega na breg | 1 |
| Zagorje trekk | 1 |
| Noćni pohod na Belecgrad i Babin zub | 1 |
| Fire Combat | 1 |
| Dan nepušenje Pregrada | 1 |
| Highlander | 3 |
| Mala Erpenja trekk | 1 |
| Kajbumšćak trail | 1 |
| Helikoptersko dežurstvo Divulje | 7 |
| Dežurstvo Paklenica | 7 |
| Horse Citiy trail | 1 |
| Susreti za Rudija | 1 |
| Za Dušu i tijele Mirko Fulir | 1 |

Izvor: HGSS – Stanica Zlatar Bistrica

### Predavanja i predstavljanja HGSS-a

HGSS Stanica Zlatar Bistrica tijekom 2024. godine organizirala je sljedeća predavanja i predstavljanja:

Tablica 4. Predavanja i predstavljanja: HGSS – Stanica Zlatar Bistrica

|  |  |
| --- | --- |
| **PREDAVANJA I PREDSTAVLJANJA** | **BROJ DANA** |
| Predavanja OPŠ Cesargrad | 1 |
| Predstavljanje rada HGSS-a Bedekovčina | 1 |
| Predavanje OPŠ Belecgrad Belec | 4 |
| Predstavljanje rada HGSS-a Tuheljske Toplice/CZ | 1 |
| Predstavljanje rada HGSS-a Krapina/JVP | 1 |
| Predavanje OŠ Zlatar Bistrica/CroSi SAFE | 1 |
| Terenski rad za izradu HGSS Zemljovida Zapadno zagorje | 10 |
| Predavanje Strahinjčica/CZ | 1 |

Izvor: HGSS – Stanica Zlatar Bistrica

### Tečajevi

HGSS-Stanica Zlatar Bistrica tijekom 2024. godine organizirala je sljedeće tečajeve:

**Tablica 5. Predavanja i predstavljanja: HGSS – Stanica Zlatar Bistrica**

|  |  |
| --- | --- |
| **TEČAJEVI** | **BROJ DANA** |
| Tečaj skijanja Platak | 7 |
| Ispit za gorske spašavatelje | 2 |
| Tečaj prve pomoći | 3 |
| Tečaj prve pomoći | 3 |
| Osnovni tečaj | 3 |
| Tečaj za operatora bespilotne letjelice | 3 |
| ITLS | 3 |
| Tečaj prve pomoći | 3 |
| ITLS napredni | 3 |
| Tečaj speleoloških tehnika spašavanja | 5 |
| Tečaj ljetnih tehnika spašavanja | 7 |
| Osnovni tečaj | 3 |

Izvor: HGSS – Stanica Zlatar Bistrica

### Sastanci

HGSS Stanica Zlatar Bistrica tijekom 2024. godine organizirala je sljedeće sastanke:

|  |  |
| --- | --- |
| **SASTANCI** | **BROJ DANA** |
| Sastanci IO-a | 4 |
| Redovni mjesečni sastanci | 9 |
| Skupština | 1 |
| Obavljanje poslova za HGSS/sastanci razno | 30 |
| Sastanci CZ/obilježavanje broja 112/dan CZ | 10 |

Izvor: HGSS – Stanica Zlatar Bistrica

## POVJERENICI CIVILNE ZAŠTITE I NJIHOVI ZAMJENICI

Na temelju članka 34. stavak 1. Zakona o sustavu civilne zaštite („Narodne novine“ br. 82/15, 118/18, 31/20, 20/21, 114/22) i članka 52. Statuta Grada Pregrade („Službeni glasnik Krapinsko-zagorske županije“ br. 6/13, 17/13, 7/18, 16/18-pročišćeni tekst, 5/20, 8/21, 38/22), a u skladu s člancima 21., 22. i 23. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ br. 69/16.) Gradonačelnik Grada Pregrade dana 22. rujna 2023. donio je Odluku o imenovanju povjerenika i zamjenika povjerenika civilne zaštite na području grada Pregrade (KLASA: 240-04/23-01/01, URBROJ: 2140-5-02-23-01). Za područje Grada imenovano je 23 povjerenika CZ i 23 njihovih zamjenika.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

## KOORDINATORI NA LOKACIJI

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

Odlukom načelnika Stožera civilne zaštite o imenovanju koordinatora na lokaciji (KLASA: 240-04/22-01/02, URBROJ: 2140-5-03-22-02, od dana 31. ožujka 2022. godine), imenovani su koordinatori na lokaciji koji će u slučaju velike nesreće i katastrofe na području Grada Pregrade koordinirati aktivnostima operativnih snaga sustava civilne zaštite na mjestu intervencije.

Načelnik nadležnog Stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom civilne zaštite tijekom trajanja poduzimanja mjera i aktivnosti na otklanjanju posljedica izvanrednog događaja.

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od interesa za sustav civilne zaštite na području Grada Pregrade (KLASA: 810-01/18-01/08, URBROJ: 2214/01-01-18-5, od dana 28. lipnja 2018. godine), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Niskogradnja d.o.o. za stambeno-komunalne djelatnosti Pregrada, Stjepana Radića 17, Pregrada;
* Vodoopskrba i odvodnja Pregrada d.o.o. (VIOP d.o.o.), Stjepana Radića 17, Pregrada;
* Osnovna škola Janka Leskovara, Ul. Dragutina Kunovića 8, Pregrada;
* Srednja škola Pregrada, Stjepana Škreblina 2, Pregrada;
* Veterinarska stanica d.o.o., Stjepana Radića 35, Pregrada.

Pravne osobe od interesa za civilnu zaštitu raspolažu sa svim potrebnim materijalno- tehničkim sredstvima za sudjelovanje u mjerama i aktivnostima otklanjanja posljedica velikih nesreća i katastrofa te sa smještajnim kapacitetima za privremeno zbrinjavanje ugroženog stanovništva.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i Planu djelovanja civilne zaštite jedinice lokalne samouprave.

Na području Grada Pregrade djeluju udruge građana koje su sa svojim snagama i opremom kojom raspolažu od značaja za sustav civilne zaštite. Popis udruga sadržan je u Planu djelovanja civilne zaštite Grada Pregrade.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

# OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* Zavod za hitnu medicinu Krapinsko-zagorske županije,
* Zavod za javno zdravstvo Krapinsko-zagorske županije,
* Dom zdravlja Krapinsko-zagorske županije, Ispostava Pregrada,
* Centar za socijalnu skrb Pregrada,
* Veterinarska stanica d.o.o. Pregrada,
* Hrvatske vode VGO Gornja Sava, VGI „Krapina Sutla“ Veliko Trgovišće,
* MUP, PU krapinsko-zagorska, PP Pregrada,
* HEP Operator distribucijskog sustava d.o.o., Elektra Zabok,
* EKO-FLOR PLUS d.o.o.,
* Humplin d.o.o.,
* Županijska uprava za ceste Krapinsko-zagorske županije,
* Hrvatske šume – UŠP Zagreb, Šumarija Krapina,
* Poljoprivredna savjetodavna služba – Ispostava Krapina.

# KAPACITETI ZA ZBRINJAVANJE I DRUGI OBJEKTI ZA SKLANJANJE

Zbrinjavanje stanovništva na području Grada Pregrade će se provesti Osnovnoj školi Janka Leskovara i Srednjoj školi Pregrada.

U Gradu Pregradi skloništa osnovne zaštite nalaze se na adresama: Pod Lenartom 1 i u stambenoj zgradi Ulica Ljudevita Gaja, no ista nisu u funkcionalnom stanju. Drugih skloništa osnovne namjene na području Grada nema te će se u slučaju potrebe koristiti skloništa dopunske namjene (podrumi i što niže etaže zgrada).

# ANALIZA FINANCIRANJA SUSTAVA CIVILNE ZAŠTITE U 2024. GODINI

Tijekom 2024. godine na operativne snage sustava civilne zaštite Grada Pregrada i njihovo djelovanje utrošena su sljedeća financija sredstva:

* VZG Pregrada: 98.000,00 eura,
* HGSS – Stanica Zlatar Bistrica: 700,00 eura,
* GDCK Pregrada: 17.600,00 eura,
* Udruge: 8.000,00 eura,
* Civilna zaštita: 1.048,75 eura.

# ZAKLJUČAK

*Zakonom* se uređuje sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite.

Razmatrajući stanje sustava civilne zaštite na području Grada Pregrade uvažavajući navedeno stanje operativnih snaga, može se konstatirati:

1. Grad Pregrada ima usvojenu Procjenu rizika od velikih nesreća za Grad Pregradu. Procjena rizika predstavlja temelj izrade planskih dokumenta u području civilne zaštite.
2. Grad Pregrada ima ustrojen Stožer civilne zaštite. Stožer civilne zaštite pravodobno obavlja sve svoje zadaće, razmata problematiku te vrši pripreme za moguće ugroze na području Grada.
3. Vatrogasne postrojbe odgovaraju na sve zadaće u protupožarnoj zaštiti, ali i ostalim ugrozama te su se kao gotova snaga uvijek spremna uključiti u zaštitu i spašavanje stanovništva i imovine. S ciljem podizanja operativne spremnosti pripadnika vatrogasnih postrojbi potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće.
4. Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa. Da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
5. Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine. Takvi programi, ali i oprema zahtijevaju stalno ulaganje, kako bi se razina spremnosti povećala.
6. Povjerenici civilne zaštite i njihovi zamjenici upoznati su s obvezama koje trebaju poduzeti u slučaju provođenja mjera civilne zaštite.
7. Pravne osobe od interesa za civilnu zaštitu raspolažu sa svim potrebnim materijalno – tehničkim sredstvima za sudjelovanje u mjerama i aktivnostima otklanjanja posljedica velikih nesreća i katastrofa te sa smještajnim kapacitetima za privremeno zbrinjavanje ugroženog stanovništva.
8. Koordinator na lokaciji procjenjuje nastalu situaciju i njezine posljedice na terenu te u suradnji sa Stožerom usklađuje djelovanje operativnih snaga sustava civilne zaštite.
9. U Proračunu Grada Pregrade osiguravaju su financijska sredstva koja omogućavaju ravnomjerni razvoj sustava civilne zaštite.

Uvažavajući navedeno stanje operativnih snaga, može se zaključiti da trenutno ustrojeni sustav civilne zaštite na području Grada Pregrade omogućava izvršavanje zadaća u sustavu civilne zaštite.

PREDSJEDNICA

GRADSKOG VIJEĆA

Vesna Petek