|  |
| --- |
|  |
| **REPUBLIKA HRVATSKA** |
| **KRAPINSKO-ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 611-03/24-01/03

URBROJ: 2140-5-01-24-01

Pregrada, 11. prosinca 2024.

PRIJEDLOG

Na temelju članka 5. Zakona o kulturnim vijećima i financiranju javnih potreba u kulturi („Narodne novine“ br. 83/22), članaka 4. i 20. Zakona o tehničkoj kulturi („Narodne novine“ br. 76/93, 11/94, 38/09 ) i članka 32. Statuta Grada Pregrade („Službeni glasnik Krapinsko-zagorske županije“ br. 06/13 i 17/13, 7/18, 16/18-pročišćeni tekst, 5/20, 8/21, 38/22, 40/23), Gradsko vijeće Grada Pregrade na 23. sjednici održanoj 11. prosinca 2024. donosi

**PROGRAM**

**javnih potreba u kulturi i tehničkoj kulturi za 2025. godinu**

Članak 1.

Ovim Programom javnih potreba u kulturi i tehničkoj kulturi Grada Pregrade za 2025. godinu (u daljnjem tekstu: Program) utvrđuju se javne potrebe u kulturi, a koje obuhvaćaju kulturne djelatnosti, programe i manifestacije od interesa za Grad Pregradu, i to u okviru sljedećih djelatnosti:

* djelatnosti i poslovi ustanova u kulturi,
* osiguravanje sredstava potrebnih za djelatnost udruga u kulturi i tehničkoj kulturi,
* pomaganje i poticaj kulturno-umjetničkog stvaralaštva,
* akcije i manifestacije u kulturi Grada Pregrade, a koje će pridonijeti razvitku i promicanju kulturnog života u Gradu Pregradi,
* investicijska ulaganja u objekte kulture,
* osiguravanje uvjeta za kulturne manifestacije.

Članak 2.

Javne potrebe u kulturi iz članka 1. ovog Programa, planiraju ustanove kulture i druge institucije registrirane za realizaciju pojedinih programa iz djelatnosti kulture sukladno svojim redovnim djelatnostima.

Javne potrebe u kulturi iz članka 1. ovog Programa, predlaže i Upravni odjel za opće poslove i društvene djelatnosti Grada Pregrade, a prijedlog obuhvaća programe ustanova kulture i drugih institucija registriranih za realizaciju pojedinih programa iz djelatnosti kulture koji nisu obuhvaćeni redovnom djelatnošću i projekte udruga u kulturi.

Članak 3.

Javne potrebe u kulturi i tehničkoj kulturi iz članka 1. ovog Programa provode pored Grada Pregrade:

* Knjižnica Grada Pregrade,
* Muzej Grada Pregrade,
* Pučko otvoreno učilište Pregrada,
* Glazbena škola Grada Pregrade ,
* udruge u kulturi i tehničkoj kulturi,

i druge institucije/ ustanove registrirane za realizaciju pojedinih programa iz djelatnosti kulture i tehničke kulture .

Članak 4.

Za javne potrebe u kulturi i tehničkoj kulturi iz članka 1. ovog Programa, osigurat će se sredstva u Proračunu Grada Pregrade.

Članak 5.

Osiguranim proračunskim sredstvima u 2025. godini, a u skladu sa Zakonom o proračunu za djelatnost kulture i tehničke kulture izdvojit će se ukupno 1.129.567,92 EUR koje će se rasporediti na sljedeći način:

|  |  |  |
| --- | --- | --- |
|  | Muzej Grada Pregrade: | 224.395,92 EUR |
|  | Knjižnica Grada Pregrade: | 176.882,00 EUR |
|  | Pučko otvoreno učilište Pregrada: | 154.790,00 EUR |
|  | Unapređenje razvoja turizma i turističke promidžbe: | 140.000,00 EUR |
|  | Udruge i druge organizacije civilnog društva  u kulturi i tehničkoj kulturi: | 20.000,00 EUR |
|  | Donacije vjerskim zajednicama: | 1.500,00 EUR |

**UKUPNO:** **717.567,92 EUR**

Investicijska ulaganja u objekte kulture:

|  |  |  |
| --- | --- | --- |
|  | Uređenje Kostelgrada: | 3.000,00 EUR |
|  | Kinodvorana: | 7.000,00 EUR |
|  | Rodna kuća Janka Leskovara: | 400.000,00 EUR |
|  | Ostali projekti u kulturi: | 2.000,00 EUR |

**UKUPNO: 412.000,00 EUR**

Članak 6.

Sredstva iz članka 5. ovog Programa, ustanove u kulturi, udruge i ostali navedeni u članku 3. ovog Programa povlačit će iz Proračuna Grada Pregrade na temelju zahtjeva odobrenih od strane Upravnog odjela za financije i gospodarstvo.

Sredstva iz članka 5. ovog Programa, doznačivat će se na žiro račune korisnika.

Sredstva iz članka 5. ovog Programa, dodijelit će se udrugama i drugim organizacijama civilnog društva na temelju provedenog javnog natječaja ili javnog poziva.

Članak 7.

Korisnici sredstava iz članka 3. ovog Programa podnose godišnje izvještaje o utrošenim sredstvima Gradskom vijeću Grada Pregrade.

Korisnici sredstava iz članka 3., točke 4. ovog Programa podnose Gradu Pregradi opisna i financijska izvješća sukladno ugovoru o financiranju programa ili projekta.

Članak 8.

Ovaj Program objavljuje se u „Službenom glasniku Krapinsko-zagorske županije“, a primjenjuje se od 1. siječnja 2025.

PREDSJEDNICA

GRADSKOG VIJEĆA

Vesna Petek