

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

KLASA: 361-04/24-01/01

URBROJ: 2140-5-02-24-02

Pregrada, 4. prosinca 2024.

GRADSKO VIJEĆE

GRADA PREGRADE

PREDMET: Program korištenja sredstva ostvarenih od naknade za zadržavanje nezakonito izgrađenih građevina u prostoru za 2025. godinu

-prijedlog, dostavlja se

Zakonom o postupanju sa nezakonito izgrađenim zgradama („Narodne novine“, br. 86/12, 143/13, 65/17, 14/19, u daljnjem tekstu Zakon) uređuju se uvjeti, postupak i pravne posljedice uključivanja u pravni sustav nezakonito izgrađenih zgrada. Prethodno navedenim Zakonom uređuje se i naknada za zadržavanje nezakonito izgrađene zgrade u prostoru. Člankom 31. Zakona određeno je da je trideset posto sredstva naknade prihod proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

Predlažemo Gradskom vijeću Grada Pregrade da razmotri prijedlog Programa korištenja sredstva ostvarenih od naknade za zadržavanje nezakonito izgrađenih građevina u prostoru za 2025. godinu te nakon rasprave donese Program u predloženom tekstu.

GRADONAČELNIK

Marko Vešligaj, univ. spec. pol.,v.r.

PRILOG DOPISA:

1. Prijedlog Programa korištenja sredstava ostvarenih od naknade za zadržavanje nezakonito izgrađenih građevina u prostoru za 2025. godinu.