OBJAVA FB GRAD

Večeras je održana 23. sjednica Gradskog vijeća Grada Pregrade, na kojoj se raspravljalo o brojnim važnim temama. Na dnevnom redu bile su odluke i planovi koji će oblikovati razvoj Pregrade u narednoj godini, a neke od istaknutijih koji su u:

✅ Usvojen prijedlog Proračuna Grada Pregrade za 2025. godinu u rekordnom iznosu od **14.440.622,19 €**

✅ Usvojene izmjene i dopune Odluke o mjerilima za financiranje predškolskog odgoja kojim Grad Pregrada preuzima osigurava da cijena za roditelje, unatoč povećanju ekonomske cijene vrtića, ostane nepromijenjena

✅ Usvojeni Godišnji planovi i programi rada Glazbene škole i Dječjeg vrtića Naša radost

✅ Odluke vezane uz sustav civilne zaštite, održavanje infrastrukture i gospodarske aktivnosti

✅

Više možete pročitati na: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_link na web\_\_\_\_\_\_\_\_\_\_\_\_\_\_\_

GRAD WEB

U srijedu, 11. prosinca 2024. u Gradskoj vijećnici u Pregradi je održana 23. sjednica Gradskog vijeća kojoj je prisustvovalo deset vijećnika. Pred vijećnicima se našlo čak 25 točaka dnevnog rada, a nakon usuglašavanja oko dopune dnevnog reda i konačnog usvajanja zapisnika sa 22. sjednice, Gradsko vijeće razmotrilo je i usvojilo Godišnji plan i program rada Glazbene škole Pregrada za školsku godinu 2024./2025. i prihvatilo Izvješće o realizaciji Godišnjeg plana i programa rada za školsku godinu 2024./2025. Razmotrili su prijedloge i jednoglasno donijeli Zaključke o odobrenju Programa rada i Financijskoga plan Gradskog Savjeta mladih Grada Pregrade i jednoglasno donijeli Odluku o izmjenama i dopunama Odluke o mjerilima za financiranje predškolskog odgoja kojim Grad Pregrada preuzima osigurava da cijena za roditelje, unatoč povećanju ekonomske cijene vrtića, ostane nepromijenjena kao i II. Izmjene i dopune Odluke o uvjetima i načinu sufinanciranja djelatnosti dadilja na području grada Pregrade.

Usvojen je i predloženi Proračun Grada Pregrade u rekordnom iznosu **od 14.440.622,19 eura** te su donesene i II. Izmjene i dopune Proračuna Grada Pregrade za 2024. godinu.

Donesena je i Odluka o usvajanju Godišnje analize stanja sustava civilne zaštite na području grada Pregrade za 2024. godinu, a donesen je i Plana razvoja sustava civilne zaštite za 2025. godinu.

Gradsko vijeće Grada Pregrade dalo je suglasnost na imenovanje Krunoslava Kučiša, , direktorom- članom uprave trgovačkog društva Niskogradnja d.o.o. za stambeno-komunalne djelatnosti, na mandat od 5 (pet) godina.

U cilju unaprjeđenja zaštite životinja, sprječavanja neželjenog razmnožavanja pasa i mačaka te smanjenja broja napuštenih životinja na području našeg grada, Gradsko vijeće donijelo je Odluku o sufinanciranju troškova sterilizacije i kastracije pasa i mačaka za 2025. godinu.

Donijete su i odluke o proglašenju nerazvrstanih cesta javnim dobrom, čime se jamči njezino redovito održavanje i dostupnost za sve korisnike. Također na dnevnom redu se našlo i donošenje Odluke o raspisivanju javnog natječaja za zakup Gradske kavane čime započinje proces traženja zakupca za poslovni prostor Gradske kavane, čime želimo potaknuti razvoj ugostiteljske ponude i oživjeti društveni život u središtu grada.

Vijećnici su razmatrali i Izmjene Pravilnika o provedbi postupka jednostavne nabave te su usvojene izmjene koje doprinose boljoj regulaciji nabavnih procesa, povećanju učinkovitosti i jačanju transparentnosti u radu Grada, a donijete su Izmjene i dopune srednjoročnog i godišnjeg plana davanja koncesija te Godišnji plan davanja koncesije na području Grada Pregrade za 2025. godinu kako bi se osiguralo transparentno i učinkovito upravljanje javnim dobrima.

Donesene su odluke o ukidanju statusa javnog dobra za određene čestice u katastarskim općinama Cigrovec, Vrbanec i Sopot.

Sve donijete odluke i zaključci sa sjednice nalaze se na poveznici:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FB MARKO

Večeras je održana 23. sjednica Gradskog vijeća Grada Pregrade, na kojoj se pred vijećnicama i vijećnicima našlo čak 25 točaka dnevnog rada.

Svakako najvažnija točka dnevnog reda je Proračun za 2025. koji je jednoglasno usvojen u najvećem iznosu u povijesti Grada Pregrade te iznosi 14.440.622,19 eura.

Ovaj proračun izrađen je u skladu sa zakonskim obvezama, ali i s jasnom vizijom budućnosti našeg grada – Pregrade kao grada napretka, zajedništva i perspektive.

Iznos proračuna uključuje sve naše proračunske korisnike – Dječji vrtić „Naša radost“, Gradsku knjižnicu, Muzej Grada Pregrade te Pučko otvoreno učilište, a uspješno smo uravnotežili potrebe svih sektora, s posebnim naglaskom na projekte koji će unaprijediti naš svakodnevni život.

Naša tri osnovna strateška cilja – ulaganje u infrastrukturu i očuvanje okoliša, poticanje gospodarskog razvoja te osiguravanje visokokvalitetnih usluga za sve građane – vidljiva su u svakom segmentu proračuna.

Iduće godine pred nama je dovršetak izgradnje novog područnog objekta Dječjeg vrtića „Naša radost“, što će omogućiti dodatne kapacitete za čak 4 odgojno obrazovne skupine i izgradnja biološkog bazena, prvog takvog u ovom dijelu Hrvatske. Važno nam je i očuvanje kulturne baštine pa će se nastaviti obnova kuće Janka Leskovara i promicanjem kulturnih sadržaja kroz aktivnosti naših ustanova.

I dalje, kao i dosadašnjih godina, posebnu pozornost posvećujemo ulaganjima u vatrogastvo, održavanje cesta, kulturu, sport te potporu gospodarstvu i obrazovanju, a povećan je je iznos socijalnih naknada čime želimo pružiti dodatnu podršku našim sugrađanima koji se suočavaju s teškim prilikama.

Pozivam vas da i dalje budete aktivni te vašim pitanjima i prijedlozima doprinesete oblikovanju proračuna i u nadolazećoj godini te zajedno s nama radite na unapređenju kvalitete života u Pregradi.