

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADSKO VIJEĆE

# KLASA: 400-01/24-01/09

URBROJ: 2140-5-01-24-03

Pregrada, 11. prosinca 2024.

Na temelju članka 10. st. 3. Zakona o financiranju političkih aktivnosti, izborne promidžbe i referenduma („Narodne novine“, br. 29/19 i 98/19) i članka 32**.** Statuta Grada Pregrade („Službeni glasnik Krapinsko-zagorske županije”, br. 06/13, 17/13, 7/18, 16/18-pročišćeni tekst, 05/20, 8/21, 38/22, 40/23), Gradsko vijeće Grada Pregrade na svojoj 23. sjednici održanoj dana 11.12.2024. godine donijelo je

O D L U K U

o raspoređivanju sredstava Proračuna Grada Pregrade namijenjenih  
financiranju političkih stranaka Gradskog vijeća Grada Pregrade u 2025. godini

Članak 1.

Ovom Odlukom uređuje se način raspoređivanja sredstava osiguranih u Proračunu Grada Pregrade za 2025. godinu za redovito godišnje financiranje političkih stranaka čiji su kandidati izabrani za vijećnike Gradskog vijeća Grada Pregrade.

Članak 2.

Sredstva iz prethodnog članka osiguravaju se u Proračunu Grada Pregrade za 2025. godinu u visini od 5.000,00 eura.

Članak 3.

Pravo na isplatu sredstava prema ovoj Odluci imaju političke stranke koje imaju najmanje jednog člana u Gradskom vijeću Grada Pregrade.

Članak 4.

(1) Sredstva za financiranje političkih stranaka osigurana u Proračunu Grada Pregrade raspoređuju se na način da se utvrdi jednaki iznos sredstava za svakog člana u Gradskom vijeću Grada Pregrade, tako da pojedinoj političkoj stranci pripadaju sredstva razmjerna broju mjesta članova u Gradskom vijeću Grada Pregrade prema konačnim rezultatima izbora za članove Gradskog vijeća Grada Pregrade od 20.05.2021.g.

(2) Za svakog izabranog člana Gradskog vijeća podzastupljenog spola političkim strankama pripada pravo na naknadu u visini od 10% iznosa predviđenog po svakom članu Gradskog vijeća Grada Pregrade temeljem st. 1. ovog članka.

Članak 5.

(1) Sredstva iz članka 2. ove Odluke raspoređuju se tromjesečno u jednakim mjesečnim iznosima, razmjerno broju članova svake političke stranke zastupljene u Gradskom vijeću, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

(2) Za svakog člana Gradskog vijeća iz čl. 4. st. 1. utvrđuje se ukupan iznos od 22,16 eura.

(3) Za svakog člana Gradskog vijeća podzastupljenog spola iz čl. 4. st. 2. utvrđuje se dodatno iznos od 2,22 eura.

Članak 6.

Sredstva iz članka 2. ove Odluke doznačavat će se na račun političkih stranaka koje su dužne knjigovodstveno ih obrađivati i omogućiti uvid nadležnim tijelima o načinu raspolaganja sredstvima.

Članak. 7.

Na mrežnim stranicama Grada Pregrade, po završetku tekuće proračunske godine, a najkasnije do 01. ožujka tekuće za prethodnu godinu, objavit će se izvješće o iznosu raspoređenih i isplaćenih sredstava Proračuna Grada Pregrade za redovito godišnje financiranje svake političke stranke zastupljene u Gradskom vijeću Grada Pregrade.

Članak 8.

Ova Odluka stupa na snagu osmog dana od dana objave u „Službenom glasniku Krapinsko-zagorske županije”, a primjenjuje se od 01. siječnja 2025. godine.

PREDSJEDNICA GRADSKOG VIJEĆA

Vesna Petek