

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

KLASA: 322-01/24-01/10

URBROJ: 2140-5-02-24-1

Pregrada, 04. prosinac 2024.

GRADSKO VIJEĆE

GRADA PREGRADE

PREDMET: Odluka o sufinanciranju troškova sterilizacije i kastracije pasa i mačaka na području Grada Pregrade za 2025. godinu

U cilju unaprjeđenja zaštite životinja, sprječavanja neželjenog razmnožavanja pasa i mačaka te smanjenja broja napuštenih životinja na području našeg grada, predlažem da Gradsko vijeće donese odluku o sufinanciranju troškova sterilizacije i kastracije pasa i mačaka za 2025. godinu.

Sufinanciranjem troškova sterilizacije i kastracije pasa i mačaka na području Grada Pregrade pridonijet će se smanjenju broja napuštenih životinja, čime se smanjuju troškovi njihova zbrinjavanja, te povećava opća sigurnost i kvaliteta života građana, uz istovremeno poticanje odgovornog vlasništva i humanijeg odnosa prema životinjama.

Grad Pregrada sufinancirat će troškove sterilizacije i kastracije u iznosu od 70% do maksimalnog iznosa od 70,00 EUR po računu za pse i do maksimalnog iznosa od 50,00 EUR po računu za mačke, dok će vlasnik životinje snositi ostatak troškova do punog iznosa zahvata.

Sukladno navedenom predlaže se Gradskom vijeću Grada Pregrade da razmotri prijedlog Odluke o sufinanciranju troškova sterilizacije i kastracije pasa i mačaka na području Grada Pregrade za 2025. godinu te nakon rasprave donese Odluku u predloženom tekstu.

GRADONAČELNIK

Marko Vešligaj, univ. spec. pol.,v.r.

PRILOZI DOPISA:

1. Prijedlog odluke o sufinanciranju troškova sterilizacije i kastracije pasa i mačaka na području Grada Pregrade za 2025. godinu
2. Zahtjev za izdavanje odobrenja za sufinanciranje troškova sterilizacije i kastracije pasa i mačaka.