

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

KLASA: 940-01/24-01/59

URBROJ: 2140-5-02-24-01

Pregrada, 4. prosinca 2024.g.

GRADSKO VIJEĆE   
GRADA PREGRADE

PREDMET: Odluka o raspisivanju javnog natječaja za zakup poslovnog prostora u vlasništvu Grada Pregrade- Gradska kavana

Nakon sporazumnog raskida ugovora o korištenju prostora Gradske kavane- „Kušaonice“ zaključenim između Grada Pregrade i Srednje škole Pregrada, predmetan prostor davan je na privremeno odnosno povremeno korištenje građanima, udrugama, obrtnicima i dr. zainteresiranim pravnim i fizičkim osobama.

S obzirom na lokaciju predmetnog prostora, vrijednost njegove opremljenosti, važnosti da isti bude u funkciji sukladno njegovoj namjeni, smatramo kako je potrebno raspisati javni natječaj za zakup predmetnog prostora, a sve kako bi se u njemu redovito obavljala ugostiteljska djelatnost pripreme i posluživanja pića i hrane te time upotpunila ugostiteljska ponuda i sadržaj u centru grada.

Predlaže se Gradskom vijeću donošenje Odluke o raspisivanju javnog natječaja za davanje u zakup predmetnog poslovnog prostora na razdoblje od 5 godina, određivanjem iznosa početne mjesečne zakupnine temeljem izrađenog procjembenog elaborata broj 13/GP/22 od strane stalnog sudskog vještaka Josipa Golubića, dipl.ing.arh. iz Pregrade, odnosno određivanjem konačnog iznosa zakupnine sukladno ponudi ponuditelja.

Sukladno navedenom predlažem Gradskom vijeću Grada Pregrade da razmotri prijedlog Odluke i donese istu u predloženom tekstu.

GRADONAČELNIK

Marko Vešligaj, univ. spec. pol.,v.r.

PRILOG DOPISA:

1. Prijedlog Odluke.