|  |
| --- |
| Slika na kojoj se prikazuje simbol, emblem, zastava  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 406-03/24-02/13

URBROJ: 2140-5-01-24-06

U Pregradi, 11.12.2024.

PRIJEDLOG

Na temelju članka 15. stavka 2. Zakona o javnoj nabavi (NN broj 120/16, 114/22, dalje u tekstu ZJN 2016) i članka 32. Statuta Grada Pregrade („Službeni glasnik Krapinsko-zagorske županije“ br. 06/13, 17/13, 7/18, 16/18- pročišćeni tekst, 5/20, 8/21, 38/22, 40/23) Gradsko vijeće Grada Pregrade na svojoj 23. sjednici održanoj dana 11. prosinca 2024. godine, donosi

**IZMJENE I DOPUNE PRAVILNIKA**

**O JEDNOSTAVNOJ NABAVI GRADA PREGRADE**

Članak 1.

Ovim Izmjenama i dopunama Pravilnika o jednostavnoj nabavi Grada Pregrade (Službeni glasnik KZŽ broj 33/24, dalje u tekstu Pravilnik) iza članka 6. Pravilnika dodaje se članak 6a. koji glasi:

6a.

1. Nabavu roba, usluga i radova procijenjene vrijednosti manje od 2.650,00 EUR naručitelj provodi izdavanjem narudžbenice ili sklapanjem ugovora sa jednim gospodarskim subjektom po vlastitom izboru.
2. Narudžbenica iz stavka 1. ovog članka obavezno sadrži podatke o naručitelju (adresa, OIB), isporučitelju (adresa, OIB), redni broj narudžbenice, naziv robe/ radova/ usluge uz specifikaciju jedinične mjere, količine, jediničnih cijena, ukupnih cijena, potpis, pečat odgovorne osobe Naručitelja, datum ispostavljanja narudžbenice, a može sadržavati i ostale podatke o roku i mjestu isporuke, načinu i roku plaćanja i sl.
3. Ugovor iz stavka 1. ovog članka obavezno sadrži podatke o ugovornim stranama koje sklapaju ugovor, mjesto i datum sklapanja ugovora, predmetu ugovora i ostalim bitnim sastojcima ugovora sukladno Zakonu o obveznim odnosima.
4. Ugovor i Narudžbenicu potpisuje gradonačelnik.

Članak 2.

Ostale odredbe Pravilnika ostaju neizmijenjene.

Članak 3.

Ove Izmjene i dopune Pravilnika stupaju na snagu osmog dana od dana objave u Službenom glasniku Krapinsko- zagorske županije.

PREDSJEDNICA GRADSKOG VIJEĆA

VESNA PETEK