

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

KLASA: 940-01/24-01/09

URBROJ: 2140-5-02-24-6

Pregrada, 04. prosinca 2024.

GRADSKO VIJEĆE

GRADA PREGRADE

PREDMET: **Odluka o ukidanju statusa javnog dobra u općoj uporabi**

Grad Pregrada je od strane gosp. Vnuk Milana iz Pregrade, Svetojurski Vrh 36, zaprimio zahtjev za ukidanje statusa javnog dobra u općoj uporabi na kčbr. 1771/3, LIVADA, površine 73m2, k.o. Vrbanec, upisane u zk. uložak POPIS I.

Status javnog dobra na predmetnoj nekretnini ukida se iz razloga što se ista u naravi ne koristi kao javno dobro – put. Prema važećem Prostornom planu uređenja Grada Pregrade nekretnina se nalazi dijelom unutar granica infrastrukturnog sustava, nerazvrstane ceste (evidentirane).

Prema članku 103. st. 1. Zakona o cestama (NN 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23) kad je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi. Člankom 103. st. 2. istog zakona propisuje da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Sukladno navedenom predlaže se Gradskom vijeću Grada Pregrade da razmotri prijedlog Odluke o ukidanju statusa javnog dobra u općoj uporabi na kčbr. 1771/3, k.o. Vrbanec te nakon rasprave donese Odluku u predloženom tekstu.

GRADONAČELNIK

Marko Vešligaj, univ. spec. pol.,v.r.

PRILOZI DOPISA:

1. Lokacijska informacija Upravnog odjela za prostorno uređenje, gradnju i zaštitu okoliša Pregrada,
2. Uputa ministarstva prostornog uređenja, graditeljstva i državne imovine,
3. Prijedlog Odluke o ukidanju statusa javnog dobra u općoj uporabi.