|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 611-03/23-01/06

URBROJ: 2140-5-02-24-08

Pregrada, 4. prosinca 2024.

**GRADSKO VIJEĆE**

**GRADA PREGRADE**

PREDMET: Donošenje II. Izmjena i dopuna Programa javnih potreba u kulturi i tehničkoj kulturi za 2024. godinu

Člankom 9 a. Zakona o financiranju javnih potreba u kulturi („Narodne novine“, broj 47/90, 27/93 i 38/09) određeno je da Program javnih potreba u kulturi za koje se osiguravaju sredstva iz proračuna grada, čine kulturne djelatnosti i poslovi, akcije i manifestacije u kulturi od interesa grada, koje grad utvrdi svojim programom kao svoje javne potrebe. Program javnih potreba u kulturi donosi predstavničko tijelo grada na prijedlog gradonačelnika zajedno s godišnjim Proračunom Grada.

Člankom 20. Zakona o tehničkoj kulturi („Narodne novine“, broj 76/93, 11/94 i 38/09) određeno je jednako za javne potrebe jedinica lokalne samouprave u tehničkoj kulturi.

Kako je došlo do određenih odstupanja u provedbi Programa potrebno je donijeti II. Izmjene i dopune Programa javnih potreba u kulturi i tehničkoj kulturi za 2024. godinu. Do najvećeg odstupanja došlo zbog potrebe dodatnih financijskih sredstva za poslovanje Muzeja, Knjižnice i Pučkog otvorenog učilišta te izgradnje Spomen obilježja braniteljima te Spomen obilježja NOB.

Predlažemo Gradskom vijeću Grada Pregrade da razmotri i donese II. Izmjene i dopune Programa javnih potreba u kulturi i tehničkoj kulturi za 2024. godinu u predloženom tekstu.

GRADONAČELNIK

Marko Vešligaj, univ. spec. pol.,v.r.

PRILOG DOPISA:

1. Prijedlog II. Izmjena i dopuna Programa javnih potreba u kulturi i tehničkoj kulturi za 2024. godinu.