|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 400-01/24-01/08

URBROJ: 2140-5-02-24-04

U Pregradi, 15. studenog 2024.

Temeljem članka 11. Zakona o pravu na pristup informacijama („Narodne novine“ br. 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Proračuna Grada Pregrade za 2025. godinu

**J A V N I P O Z I V**

za savjetovanje sa zainteresiranom javnošću u postupku donošenja

Proračuna Grada Pregrade za 2025. s projekcijama za 2026. i 2027. godinu.

S ciljem povećanja transparentnosti, suradnje i otvorenosti u izradi jednog od najvažnijih dokumenata Grada - Proračuna Grada Pregrade za 2025. godinu, Grad Pregrada pokreće proces savjetovanja sa zainteresiranom javnošću u postupku njegovog donošenja

Temeljem članka 42. Zakona o proračunu (NN 144/21, u daljnjem tekstu: Zakon) predstavničko tijelo obvezno je donijeti Proračun do kraja tekuće godine za iduću proračunsku godinu i to u roku koji omogućuje primjenu proračuna s 1. siječnja godine za koju se isti donosi.

Člankom 28. Zakona propisan je sadržaj proračuna koji mora sadržavati plan za proračunsku godinu te projekcije za naredne dvije godine, a sadrži financijske planove proračunskih korisnika prikazane kroz opći i posebni dio i obrazloženje Proračuna.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Grada Pregrade (Službeni glasnik KZŽ, br. 32/14), pozivamo zainteresiranu javnost – građane, udruge, građanske inicijative, zaklade, javne i privatne ustanove, sve zainteresirane koji svojim prijedlozima i sugestijama mogu pridonijeti donošenju kvalitetnog i provedivog Proračuna, da se odazovu.

Svoja mišljenja i očitovanja na Prijedlog Proračuna Grada Pregrade za 2025. – 2027. godinu možete u pisanom obliku na propisanom obrascu poslati na adresu Grad Pregrada, Upravni odjel za financije i gospodarstvo, Josipa Karla Tuškana 2, Pregrada ili na e-mail adresu: [grad@pregrada.hr](mailto:grad@pregrada.hr) zaključno do 2. prosinca 2024. godine do 9.00 sati, bez obzira na način dostave.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Proračuna Grada Pregrade za 2025. godinu koji će se proslijediti Gradskom vijeću Grada Pregrade na donošenje.

GRADONAČELNIK

Marko Vešligaj, univ. spec. pol.