

PROGRAM javnih potreba u socijalnoj skrbi i zdravstvu Grada Pregrade za 2025. godinu

**Grad Pregrada**



**11. prosinca 2024.**

[I. PROGRAM SOCIJALNE SKRBI GRADA PREGRADE 4](#_Toc184195336)

[1. Pomoć za podmirenje troškova stanovanja: 4](#_Toc184195337)

[2. Jednokratna naknada: 5](#_Toc184195338)

[3. Naknada za novorođeno dijete: 5](#_Toc184195339)

[4. Naknada za troškove prijevoza: 6](#_Toc184195340)

[5. Naknada za školovanje- financijske potpore učenicima i studentima: 6](#_Toc184195341)

[6. Naknada za troškove nabave udžbenika za učenike osnovne škole 6](#_Toc184195342)

[7. Pravo na grobno mjesto sukladno Zakonu o pravima hrvatskih branitelja iz Domovinskog rata i članova njihovih obitelji 7](#_Toc184195343)

[8. Drugi oblici naknada 7](#_Toc184195344)

[9. Rad za opće dobro: 7](#_Toc184195345)

[10. Gradsko društvo Crvenog križa Pregrada 8](#_Toc184195346)

[11. Božićna darivanja djece, umirovljenika, kućanstva i samaca slabijeg imovinskog statusa 8](#_Toc184195347)

[12. Naknada onkološkim bolesnicima 8](#_Toc184195348)

[II. ZDRAVSTVO 8](#_Toc184195349)

[1. Sufinanciranje projekata organizacija civilnog društva 9](#_Toc184195350)

[2. Podrška obitelji sa djecom s (po)teškoćama u razvoju 9](#_Toc184195351)

[III. OSTALO 9](#_Toc184195352)

[1. Prilagodba građevina osobama sa invaliditetom 9](#_Toc184195353)

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 551-01/24-01/14

URBROJ: 2140-5-01-24-01

Pregrada, 11. prosinca 2024.

PRIJEDLOG

Na temelju članka 17., članka 287. i članka 289. Zakona o socijalnoj skrbi („Narodne novine“ br. 18/22, 46/22, 119/22, 71/23, 156/23), članka 32. Statuta Grada Pregrade („Službeni glasnik Krapinsko-zagorske županije“, br. 6/13, 17/13, 7/18, 16/18- pročišćeni tekst, 5/20, 8/21, 38/22, 40/23), a u vezi s Zakonom o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), Zakonom o Hrvatskom Crvenom križu („Narodne novine“, br. 71/10 i 136/20), Zakonom o hrvatskim braniteljima iz Domovinskog rata i članova njihovih obitelji („Narodne novine“, br. 121/17, 98/19, 84/21, 156/23), Odlukom o socijalnoj skrbi za područje Grada Pregrade („Službeni glasnik Krapinsko-zagorske županije“, br. 7/18, 26/19, 51/20, 9/22, 40/23; u daljnjem tekstu: Odluka), Odlukom o mjerilima za financiranje predškolskog odgoja („Službeni glasnik Krapinsko-zagorske županije“, br. 33/24), Gradsko vijeće Grada Pregrade na svojoj 23. sjednici održanoj 11. prosinca 2024., donosi

**PROGRAM JAVNIH POTREBA U SOCIJALNOJ SKRBI**

**I ZDRAVSTVU GRADA PREGRADE ZA 2025. GODINU**

Članak 1.

Ovim Programom javnih potreba u socijalnoj skrbi i zdravstvu Grada Pregrade za 2025. godinu (u daljnjem tekstu: „Program“) utvrđuju se:

* potrebe građana, te potiče i osigurava primjena djelotvornih mjera zaštite i unaprjeđenja životnog standarda građana, kao i zbrinjavanja osoba koje u određenim rizičnim situacijama, uslijed nepovoljnih osobnih, gospodarskih, socijalnih i drugih okolnosti, nisu u mogućnosti same, niti uz pomoć članova obitelji, podmiriti osnovne životne potrebe
* ostvaruju se mjere i programi koji uključuju prevenciju, promicanje promjena i podršku pojedincu, obitelji i skupinama, sa ciljem unapređenja kvalitete života i osnaživanja korisnika u samostalnom zadovoljavanju osnovnih životnih potreba te njihovog aktivnog uključivanja u društvo,
* javne potrebe u području zaštite zdravlja i osiguravanja uvjeta za njihovo ostvarivanje iznad državnog standarda u primarnoj zdravstvenoj zaštiti, radu zdravstvenih ustanova i organizacija civilnog društva koje pružaju zdravstvenu zaštitu te promiču zdrav način života.

Ukupna vrijednost ovoga Programa iznosi **265.550,00 EUR**.

Članak 2.

# I. PROGRAM SOCIJALNE SKRBI GRADA PREGRADE

Odlukom o socijalnoj skrbi za područje Grada Pregrade utvrđena su prava iz socijalne skrbi koja osigurava Grad Pregrada, uvjeti i način njihova ostvarivanja, korisnici socijalne skrbi i postupak za ostvarivanje tih prava. Provođenjem socijalnog programa na lokalnoj razini građanima se osigurava standard socijalne zaštite iznad standarda utvrđenog zakonom.

Socijalni program Grada Pregrade provodi se u suradnji s Krapinsko- zagorskom županijom, Hrvatskom zavodom za socijalni rad, Područni ured Krapina, Hrvatskim zavodom za zapošljavanje, Područna služba Krapina, Ispostava Pregrada, Gradskim društvom Crvenog križa Pregrada, Hrvatskim zavodom za javno zdravstvo Krapinsko- zagorske županije, odgojno- obrazovnim ustanovama, nadležnim komunalnim i elektroprivrednim trgovačkim društvima, pružateljima usluga toplinske energije, te organizacijama civilnog društva.

1. **Pomoć za podmirenje troškova stanovanja:**

**PLAN: 3.000,00 EUR**

Sukladno Zakonu o socijalnoj skrbi jedinica lokalne samouprave dužna je u svom Proračunu osigurati sredstva za ostvarivanje prava na podmirenje troškova stanovanja. Troškovi stanovanja odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade..

Pravo na naknadu za troškove stanovanja priznaje se korisniku zajamčene minimalne naknade. Naknada za troškove stanovanja može se odobriti u novcu izravno korisniku ili na način da Grad Pregrada, djelomično ili u potpunosti podmiri izravno u ime i za račun korisnika zajamčene minimalne naknade.

Naknada za troškove stanovanja Grada Pregrade odobrava se Rješenjem Upravnog odjela za opće poslove i društvene djelatnosti Grada Pregrade.

Odlukom je određeno pravo na naknadu za troškove stanovanja u visini od najmanje 30 % iznosa zajamčene minimalne naknade priznate samcu odnosno kućanstvu. Ako su troškovi stanovanja manji od 30% iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova stanovanja.

U navedeni planirani iznos uključeni su troškovi ogrjeva koji su izmjenama Zakona o socijalnoj skrbi objedinjeni u jedinstvenu naknadu za troškove stanovanja te sufinanciranje troškova pružanja javne usluge prikupljanja, odvoza i zbrinjavanja miješanog komunalnog otpada i biorazgradivog otpada na području grada Pregrade za korisnike zajamčene minimalne naknade sa područja grada Pregrade.

## 2. Jednokratna naknada:

**PLAN: 13.000,00 EUR**

Jednokratna naknada priznaje se samcu ili kućanstvu koje zbog podmirenja izvanrednih troškova nastalih zbog trenutačnih životnih okolnosti (rođenja ili obrazovanja djeteta, bolesti ili smrti člana obitelji, prirodne nepogode i slično) nije u mogućnosti podmiriti osnovne životne potrebe. a prema ocjeni Povjerenstva za socijalnu skrb Grada Pregrade (u daljnjem tekstu: Povjerenstvo).

Jednokratna naknada može se ostvariti najviše jednom u proračunskoj godini, a najviše do sveukupnog iznosa od 335,00 eura i može se isplatiti i u naravi ako se na temelju utvrđenih okolnosti ocijeni ili se može osnovano pretpostaviti da korisnik naknadu neće koristiti namjenski.

U osobito opravdanim slučajevima, kada to zahtijevaju životne okolnosti u kojima se korisnik našao, jednom godišnje može se odobriti jednokratna naknada u iznosu do 1.330,00 eura.

Nakon razmatranja zahtjeva, Povjerenstvo podnosi prijedlog Upravnom odjelu o osnovanosti zahtjeva i prijedlogu visine jednokratne naknade. O ostvarenju prava na jednokratnu naknadu Upravni odjel donosi rješenje.

## 3. Naknada za novorođeno dijete:

**PLAN: 20.000,00 EUR**

Odlukom o dodjeli jednokratne potpore za novorođeno dijete („Službeni glasnik Krapinsko – zagorske županije“, br. 9/22, 40/23) definirano je da pravo na naknadu za novorođeno dijete s prebivalištem na području Grada Pregrade može ostvariti jedan od roditelja, državljanin Republike Hrvatske s prebivalištem na području Grada Pregrade.

Jednokratna potpora za novorođeno dijete ostvaruje se u ukupnoj vrijednosti od 350,00 eura, a sastoji se od prigodnog dara u naravi i određenog novčanog iznosa.

Za prvo dijete ostvaruje se novčani iznos od 150,00 eura, a za drugo i svako iduće dijete ostvaruje se novčani iznos od 270,00 eura.

Prigodan dar u naravi ostvaruje se u vrijednosti od 200,00 eura kuna za prvo dijete, a za drugo i svako iduće dijete u vrijednosti od 80,00 eura.

## 4. Naknada za troškove prijevoza:

**PLAN: 32.000,00 EUR**

Odlukom je određeno da pravo na naknadu za troškove prijevoza mogu ostvariti:

* redovni učenici osnovne škole koji to pravo ne ostvaruju u okviru Državnog pedagoškog standarda,
* redovni učenici srednje škole koji putuju u školu svaki dan,
* djeca s poteškoćama u razvoju-polaznici programa pri Specijalnoj bolnici Krapinske Toplice,
* osoba sa invaliditetom i dijete s teškoćama u razvoju koje pohađa nastavu radi stjecanja srednjoškolskog obrazovanja u mjestu prebivališta, ako nema osiguran prijevoz po nekoj drugoj osnovi.

Pravo na naknadu za troškove prijevoza pripada djetetu koje ima prebivalište na području Grada Pregrade, a može ga ostvariti jedan od roditelja s prebivalištem na području Grada pod uvjetima i u visini utvrđenim posebnim zaključkom gradonačelnika.

## 5. Naknada za školovanje- financijske potpore učenicima i studentima:

**PLAN: 35.800,00 EUR**

Opći uvjeti, postupak i kriteriji za dodjelu i isplatu:

1. Financijskih potpora učenicima srednjih škola,
2. Financijskih potpora studentima,
3. Sufinanciranje smještaja u učeničkim domovima

određeni su Odlukom o financijskim pravima učenika i studenata s područja Grada Pregrade.

## 6. Naknada za troškove nabave udžbenika za učenike osnovne škole

**PLAN: 30.000,00 EUR**

Sukladno odredbama Odluke o socijalnoj skrbi za područje Grada Pregrade Pravo na naknadu troškova nabave udžbenika, radnih bilježnica i ostalog školskog pribora za učenike osnovne škole mogu ostvariti svi redovni učenici osnovne škole sa prebivalištem na području grada Pregrade.

Pravo na naknadu u iznosu od 100% troškova nabave udžbenika mogu ostvariti:

* djeca čiji roditelji su korisnici prava na zajamčenu minimalnu naknadu,
* djeca roditelja sa invaliditetom preko 50%,
* djeca sa teškoćama u razvoju,
* djeca bez roditeljske skrbi,
* djeca samohranih roditelja,

Pravo na naknadu dijela troškova nabave udžbenika, radnih bilježnica i ostalog školskog pribora mogu ostvariti svi redovni učenici osnovne škole sa prebivalištem na području grada Pregrade, i to u slijedećem iznosu:

1. učenici od I. do IV. razreda u iznosu od 30,00 eura po učeniku,
2. učenici od V. do VIII. razreda u iznosu od 55,00 eura po učeniku.

Navedene odredbe Odluke primjenjuju se samo u slučaju ne financiranja nabave udžbenika od strane Republike Hrvatske, odnosno ne sufinanciranja nabave radnih bilježnica od strane Krapinsko- zagorske županije.

## 7. Pravo na grobno mjesto sukladno Zakonu o pravima hrvatskih branitelja iz Domovinskog rata i članova njihovih obitelji

**PLAN: 1.500,00 EUR**

Grad Pregrada dati će na korištenje grobna mjesta uz naplatu polovice predviđenog iznosa za umrle hrvatske ratne vojne invalide iz Domovinskog rata i za umrle hrvatske branitelje iz Domovinskog rata ako oni ili članovi njihove uže i šire obitelji nemaju na korištenju grobno mjesto i ako ga nisu ustupili na korištenje trećoj osobi nakon stupanja na snagu Zakona  o pravima hrvatskih branitelja iz Domovinskog rata i članova njihovih obitelji.

Grad Pregrada će osigurati dijelove groblja odnosno aleju za pokop hrvatskih branitelja iz Domovinskog rata.

Prethodno navedena prava ne obuhvaćaju i oslobođenje od plaćanja godišnje grobne naknade, osim ako to oslobođenje nije predviđeno drugim propisom.

## 8. Drugi oblici naknada

**PLAN: 7.000,00 EUR**

Sukladno Odluci o socijalnoj skrbi na području Grada Pregrade na temelju posebnog zaključka gradonačelnika mogu se odobriti i drugi oblici socijalnih naknada.

## 9. Rad za opće dobro:

**PLAN: 250,00 EUR**

U skladu sa Zakonom o socijalnoj skrbi i Odlukom o socijalnoj skrbi na području Grada Pregrade, radno sposobni ili djelomično radno sposobni odrasli korisnici zajamčene minimalne naknade obvezni su se odazvati na rad za opće dobro, bez naknade.

U radovima za opće dobro bez naknade osobe mogu sudjelovati od 60 do 90 sati mjesečno.

Neodazivanjem korisnika na sudjelovanje u obavljanju rada za opće dobro, pravo na zajamčenu minimalnu naknadu prestaje samcu ili se iznos zajamčene minimalne naknade umanjuje kućanstvu za pripadajući udio člana kućanstva sukladno Zakonu o socijalnoj skrbi.

Planiranim iznosom obuhvaćene su police osiguranja od posljedica nesretnog slučaja, trajnog invaliditeta kao posljedica nesretnog slučaja za korisnike ZMN- e koji su sa Gradom sklopili Ugovore o radu za opće dobro. Rad za opće dobro Grad Pregrada organizira zajedno sa Niskogradnjom d.o.o., Stjepana Radića 17, Pregrada.

**OSTALE POMOĆI**

## 10. Gradsko društvo Crvenog križa Pregrada

**PLAN: 21.000,00 EUR**

Planiranim sredstvima iz Proračuna Grada Pregrade osiguravaju se sredstva za potrebe Gradskog društva Crvenog križa Pregrada i to sukladno Zakonu o Hrvatskom Crvenom križu za rad i djelovanje Službe traženja i za javne ovlasti i redovnu djelatnost.

## 11. Božićna darivanja djece, umirovljenika, kućanstva i samaca slabijeg imovinskog statusa

**PLAN: 18.000,00 EUR**

Odnose se na tradicionalna darivanja povodom božićnih blagdana: prigodni poklon paketi za djecu povodom obilježavanja sv. Nikole, darivanje umirovljenika, u novcu, s područja grada Pregrade čija mirovina ne prelazi određeni cenzus, te darivanje u naravi, odnosno poklon paketom kućanstva ili samaca slabijeg socijalno-imovinskog statusa.

## 12. Naknada onkološkim bolesnicima

**PLAN: 10.000,00 EUR**

Sukladno Odluci o socijalnoj skrbi na području Grada Pregrade na temelju posebnog zaključka gradonačelnika mogu se odobriti i drugi oblici socijalnih naknada.

Članak 3.

# II. ZDRAVSTVO

Javno zdravstvene potrebe Grad Pregrada utvrđuje temeljem potreba iskazanih od strane pružatelja zdravstvenih usluga, ali i građana te udruga građana koje aktivno sudjeluju u realizaciji ovog programa detektiranjem problema, utvrđivanjem potreba, davanjem inicijativa, ali i izravnim provođenjem programa i projekata.

Naglasak je na prevenciji, te edukaciji građana i aktivnom sudjelovanju u brizi za vlastito zdravlje, kao i promicanju aktivnog i zdravog načina života i prehrane, sa ciljem stvaranja zdravog stila življenja. Aktivnosti su posebno usmjerene djeci i mladima, starijim osobama i osobama s invaliditetom.

Sukladno svojim ovlastima Grad Pregrada doprinosi i poboljšanju pružanja zdravstvenih usluga na području grada.

U provođenju ovog programa Grad Pregrada surađuje s Domom zdravlja Krapinsko- zagorske županije, ambulantama primarne zdravstvene zaštite i specijalističkim ambulantama, Zavodom za javno zdravstvo Krapinsko- zagorske županije Zavodom za hitnu medicinu Krapinsko- zagorske županije, Gradskim društvom crvenog križa Pregrada te udrugama građana i pojedincima.

Mjere koje Grad Pregrada poduzima u području podmirenja javnih potreba u zdravstvu odnose se na sljedeće:

## 1. Sufinanciranje projekata organizacija civilnog društva

**PLAN: 15.000,00 EUR**

Putem Javnog natječaja za financiranje projekata udruga sa područja grada Pregrade u okviru raspoloživih sredstava iz Proračuna Grada Pregrade za 2025. godinu, Grad Pregrada će financirati projekte odnosno programe organizacija civilnog društva koji uključuju i područje zdravstva.

## 2. Podrška obitelji sa djecom s (po)teškoćama u razvoju

**PLAN: 5.000,00 EUR**

Odlukom o mjerilima za financiranje predškolskog odgoja određeno je da se sredstva za financiranje troškova boravka djece u specijalnoj ustanovi (Poliklinika SUVAG i sl.) osiguravaju se u proračunu Grada najmanje u visini od 30%, a najviše u visini 50 % od utvrđene cijene programa. Ostvarivanje prava na sufinanciranje troškova ostvaruje se na temelju pojedinačnog zahtjeva i odluke Gradonačelnika.

Članak 4.

# III. OSTALO

## 1. Prilagodba građevina osobama sa invaliditetom

**PLAN: 45.000,00 EUR**

Prilagodba Upravne zgrade Grada Pregrade na adresi Josipa Karla Tuškana 2, Pregrada, za pristup osobama s invaliditetom.

Članak 5.

Sredstva za financiranje javnih potreba u socijalnoj skrbi i zdravstvu iz članka 2. i 3. ovog Programa planirana su u Proračunu Grada Pregrade za 2025. godinu.

Članak 6.

Ovaj Program objavit će se u Službenom glasniku Krapinsko-zagorske županije, a primjenjuje se od 01.01.2025. godine.

PREDSJEDNICA GRADSKOG VIJEĆA

Vesna Petek