|  |
| --- |
|  |
| **REPUBLIKA HRVATSKA** |
| **KRAPINSKO-ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 320-03/24-01/03

URBROJ: 2140-5-02-24-01

Pregrada, 11. prosinca 2024.

GRADSKO VIJEĆE  
 GRADA PREGRADE

PREDMET**:** Program potpore poljoprivredi na području Grada Pregrade za 2025. godinu

Program potpore poljoprivredi na području Grada Pregrade za 2025. godinu donosi se na temelju članka 36. Zakona o poljoprivredi („Narodne novine“ br. 118/18, 42/20, 127/20, 52/21 i 152/22) prema kojem su davatelji državne potpore središnja tijela državne uprave, jedinice lokalne i područne (regionalne) samouprave te svaka pravna osoba koja dodjeljuje državnu potporu.

Sredstva za državne potpore davatelj osigurava u svom proračunu.

Sukladno Uredbi br. 1408/2013 dodjeljuju se potpore za razvoj stočarstva, peradarstva i potpore za promotivne mjere u korist poljoprivrednih proizvoda.

Potpore male vrijednosti dodjeljuju se sukladno pravilima Europske unije o pružanju državne potpore poljoprivredi i ruralnom razvoju propisanom Uredbom Komisije (EU) br. 1408/2013 od 18. prosinca 2013. o primjeni članka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (SL L 352, 24. prosinac 2013.) i Uredbe Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (SL L 51 I, 22. veljače 2019.) (dalje u tekstu: Uredba 1408/2013).

Ostale potpore koje se dodjeljuju po ovom Programu iz članka 1. dodjeljuju se sukladno pravilima EU o pružanju državne potpore propisanim Uredbom Komisije (EU) br. 2023/2831 od 15. prosinca 2023. godine o primjeni članka 107. i 108. Ugovora o funkcioniranju Europske unije na *de minimis* potpore (SL SL L 2023/2831, 15. Prosinac 2023.) i Uredbom Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215, 7.7.2020.).

Potporom su obuhvaćeni troškovi za:

1. podizanje višegodišnjih nasada

a) subvencioniranje nabave sadnica za jezgričavo voće (jabuka, kruška, dunja),

b) subvencioniranje nabave sadnica za koštićavo voće (marelica, šljiva, trešnja, breskva i sl),

c) subvencioniranje nabave sadnica za lupinasto voće (orah, lješnjak, kesten),

d) subvencioniranje nabave sadnica za bobičasto voće (malina, kupina, ribizl, borovnica),

e) subvencioniranje nabave sadnica za ostalo voće (osim agruma),

f) subvencioniranje nabave loznih cijepova za proizvodnju kvalitetnih (sa ZOI) i ostala vina

(bez ZOI).

2. razvoj pčelarstva a) subvencioniranje nabave sadnica za podizanje višegodišnjih nasada medonosnog bilja, b) potpora za držanje pčelinjih zajednica

3. kupnja opreme a) kupnja nove poljoprivredne mehanizacije, strojeva i opreme za pripremu i preradu poljoprivrednih proizvoda (aparati za hlađenje, preše, čistači ljuski za voće, gulilice, pasterizatori, aparati za kuhanje pekmeza, aparat za skidanje poklopaca sa poklopljenog pčelinjeg sača, pakirke, muljače i sl.).

4. razvoj stočarstva

a) subvencioniranje umjetnog osjemenjivanja krava plotkinja i krmača/nazimica,

b) subvencioniranje nabave rasplodnog stada u govedarstvu,

c) subvencioniranje nabave rasplodnog stada u svinjogojstvu,

d) subvencioniranje nabave rasplodnog stada u ovčarstvu i kozarstvu.

5. razvoj peradarstva

a) subvencioniranje nabave kokoši nesilica,

b) subvencioniranje nabave purana.

6. potpore za promotivne mjere u korist poljoprivrednih proizvoda

a) troškovi promocije i plasmana proizvoda - Uredba 2023/2381

b) troškovi usluge izrade projektne dokumentacije i poslovnih planova - Uredba 2023/2381 i

Uredba 1408/2013.

Da bi jedinice lokalne samouprave mogle dodjeljivati državne potpore poljoprivrednim proizvođačima, temeljem navedenih Uredbi, moraju imati izrađen Program potpora koji mora biti odobren od strane nadležnog Ministarstva koje ga prijavljuje Europskoj komisiji.

Predlažemo Gradskom vijeću Grada Pregrade da donese Program potpore poljoprivredi na području Grada Pregrade za 2025. godinu prema priloženom tekstu u privitku.

GRADONAČELNIK

Marko Vešligaj, univ. spec. pol.,v.r.

PRILOG:

* Prijedlog Programa potpore poljoprivredi na području Grada Pregrade za 2025. godinu