|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 620-01/24-01/07

URBROJ: 2140-5-01-24-03

Pregrada, 11. prosinca 2024.

Na temelju članka 76., stavak 4. Zakona o sportu („Narodne novine“, br. 141/22) i članka 32. Statuta Grada Pregrade („Službeni glasnik Krapinsko-zagorske županije“, br. 06/13 i 17/13, 7/18, 16/18- pročišćeni tekst, 5/20, 8/21, 38/22, 40/23), prijedloga Sportske zajednice Grada Pregrade od 4.12.2024., Gradsko vijeće Grada Pregrade na svojoj 23. sjednici, održanoj 11. prosinca 2024. godine donosi

**PROGRAM**

**javnih potreba u sportu Grada**

**Pregrade za 2025. godinu**

Članak 1.

U skladu sa Zakonom o financiranju javnih potreba u sportu, proračunskim mogućnostima i potrebe da sportske aktivnosti budu na dosadašnjoj razini Programom javnih potreba u sportu utvrđuju se aktivnosti, poslovi i djelatnosti od značaja za grad Pregradu:

1. poticanje razvoja i promocija sporta, osobito sporta djece i mladeži,
2. djelovanje sportskih udruga, sportske zajednice
3. sportskorekreativne aktivnosti građana
4. planiranje, izgradnja, održavanje i korištenje sportskih građevina značajnih za jedinicu lokalne samouprave.

Članak 2.

Za ostvarivanje Programa javnih potreba iz članka 1. ovog Programa, Grad Pregrada je osigurao financijska sredstva u svom Proračunu.

Članak 3.

Programom javnih potreba u sportu obuhvaćeno je financiranje osnovnih uvjeta za sport i rekreaciju, aktivnosti sportskih klubova, amaterskih sportskih aktivnosti udruga grada Pregrade, sportske manifestacije, te potpore sportašima za postignute značajne rezultate, te planiranje, izgradnja, održavanje i korištenje sportskih građevina značajnih za grad Pregradu.

Članak 4.

Za javne potrebe u sportu osiguravaju se sredstva u Proračunu Grada Pregrade za sportske aktivnosti, poslove i djelatnosti od značaja za Grad Pregradu, u ukupnom iznosu od **5.757.000,00 EUR** to na sljedeći način:

|  |  |  |
| --- | --- | --- |
|  | Sufinanciranje udruga u sportu i rekreaciji: | 62.000,00 EUR |
|  | Financiranje rada Sportske zajednice Grada Pregrade | 2.000,00 EUR |
|  | Uređenje dječjih i školskih igrališta: | 15.000,00 EUR |
|  | Uređenje pomoćnog igrališta pri NK Pregrada | 1.400.000,00 EUR |
|  | Ekološki bazen | 4.262.000,00 EUR |
|  | Uređenje teniskog igrališta | 15.000,00 EUR |

Sredstva iz stavka 1. ovog članka koja se odnose na sufinanciranje udruga u sportu i rekreaciji doznačuju se, na temelju sklopljenog Ugovora, Sportskoj zajednici Grada Pregrade dinamikom mjesečnih iznosa, koja je zadužena za daljnji prijenos proračunskih sredstava udrugama u sportu i rekreaciji.

Sportska zajednica Grada Pregrade o svom radu i realizaciji sredstava utvrđenim ovim programom podnosi godišnje izvješće Gradskom vijeću Grada Pregrade.

Članak 5.

Ukoliko se proračunski prihodi neće ostvarivati u planiranom iznosu, izdaci iz ovog programa realizirati će se proporcionalno u visini ostvarenih prihoda Proračuna Grada Pregrade.

Članak 6.

Ovaj Program objavljuje se u „Službenom glasniku Krapinsko-zagorske županije“, a primjenjuje se od 1. siječnja 2025. godine.

PREDSJEDNICA

GRADSKOG VIJEĆA

Vesna Petek